BOSS CASUAL tuotteet netistä | Uudet mallistot Zalandossa\nNeule - dark green\nPikeepaita - beige\nPikeepaita - light pink\nBeige MallistoVihreä MallistoPinkki MallistoMallisto SMallisto MMallisto LMallisto XLMallisto XXLMallisto 3XL\nMikä upea merkki syntyy yhdistämällä huipputyylikkään suunnittelun sekä viimeisimmät trendit vuosikymmenten osaamiseen muodin alalla? Vastaus on iki-ihana BOSS Orange! Tämä maailmankuulun Hugo Bossin nuorekas superbrändi ilahduttaa muotitietoisten naisten ja miesten arkea tyylikkäiden vaatteidensa ja näyttävien asusteidensa toimesta. Moderni ja nykyaikainen ihminen pukeutuu näyttävästi ja kantaa valitsemiaan vaatteita suurella ylpeydellä, ja siksi kaikkien tyylitajuisten valinta onkin BOSS Orange!\nBOSS Orange -merkin kokoelmat sisältävät kaikkea mitä pukeutumiseen voi ikinä kaivata: rentoa vapaa-ajan vaatetta ja tyylikästä toimistopukeutumista trendikkäin vivahtein täydennettyinä. BOSS Orange tuokin hyvännäköisen pukeutumisen osaksi jokapäiväistä arkea. Merkin vaatteissa on huomioitu niiden loistava istuvuus, joka saa vaatteet paitsi näyttämään huolitelluilta myös tuntumaan erittäin mukavilta yllä. Mukavuus puolestaan loistaa muodikkaista kantajistaan itsevarmana ja rentona fiiliksenä!\nBOSS Orange on näyttävää muodikkuutta rakastavien valinta\nMerkin vaatteissa on huomioitu perusvärien ja klassisten vaatemallien ohella myös muotimaailman muuttuvat trendit. Miesten tyylikkäiden yksiväristen vaatemallien rinnalle on tuotu muun muassa näyttäviä kukikkaita kuoseja sekä jännittäviä köynnöskuviointeja. Vaatemallit sisältävät tyylillä toteutettuja leikkauksia, kuten kauluspaitojen pyöreäreunaisia helmoja, takkien istuvia ja kapeita malleja sekä neuleiden vaihtelevia kaulusmalleja.\nTyköistuvan BOSS Orange -neuleen monipuoliset vaihtoehdot tuovat uutta ilmettä naisten pukeutumiseen. Kasvojen ilme korostuu aivan uudella tavalla, kun valitsee uuden suosikkineuleen hauskalla V-aukkoisella kaula-aukolla tai korkealla poolokauluksella. Kauniin neuleen kokonaisuuden täydentää loistavasti valkoinen pitsireunainen toppi, tummansiniset slim fit -farkut ja mustat nahkanilkkurit. Kun vaatekappaleet ovat muodikkaita, syntyy näyttävä lookikin helpolla!


Eeva-Liisa Pennanen – Bingohallin hoitajasta päätoimittajaksi :: Naisten Ääni\nEeva-Liisa Pennanen - Bingohallin hoitajasta päätoimittajaksi\nPienen paikallislehden päätoimittaja ei vieraantunut koskaan toimittajan työn arjesta. Kuvassa Eeva-Liisa Pennanen (takana) on lähdössä sorsajahtiin metsästäjä Ari Thitzin mönkijän kyydissä. Kuva: Arto Karvinen/2014\nSoisalon Seudun päätoimittajana elämäntyönsä tehnyt Eeva-Liisa Pennanen uskoo yhä paikallisjournalismin voimaan. Uransa varrella hän on halunnut nostaa esille erityisesti tavallisten ihmisten tarinoita ja kokemuksia.\nEeva-Liisa Pennasen ura sai alkunsa liftausreissulla.\n”Liftasimme kaverin kanssa kahden miehen kyytiin, ja he kysyivät mitä teemme työksemme. Ja minähän sanoin, että olemme toimittajia.”\nTodellisuudessa Pennanen ei kuitenkaan ollut toimittaja vaan Kuopion Pallotovereiden bingohallin hoitaja.\nAikaa myöten valheesta tuli kuitenkin itseään toteuttava ennuste.\nSeuraavana vuonna 25-vuotias Pennanen hakeutui henkilöstösihteerikurssille Kuopioon. Kurssin kautta hän pääsi työharjoitteluun Warkauden lehden henkilöstöosastolle.\n”Uteliaana ihmisenä sotkeuduin tietysti sinne toimitukseenkin, ja ajattelin että tämä voisi olla kiva homma.”\nEnsimmäinen juttukeikka Pennaselle tarjoutui talvella 1982. Varkauden seurakunta täytti 50 vuotta ja Warkauden lehti kaipasi juhlajutulle tekijää.\nMatkaan tuli kuitenkin mutkia, sillä juttureissulle mukaan tullut kamera lakkasi toimimasta. Onneksi juhlissa vieraana ollut Warkauden lehden päätoimittaja riensi apuun, ja juttu saatiin julkaistua kuvien kera.\n”Se jutun rakenne loksahti aika luonnostaan, vaikken ollut mitään toimittajakoulua käynyt.”\nVajaa vuosi ensimmäisen juttunsa jälkeen Pennanen huomasi, että Joroisten lehti haki sujuvakynäistä ja Savon murteen taitavaa toimittajaa töihin.\n”Luin sitä ilmoitusta ja sanoin miehelle, että täällähän haetaan minua töihin.”\nPennanen haki ja sai paikan. Siitä alkoivat oppivuodet Olavi ”Olli” Hyvösen omistamassa ja päätoimittamassa lehdessä.\nJoroisten lehdessä Pennanen pääsi kokeilemaan siipiään monenlaisten aiheiden parissa. Kaikkein mieluiten hän syventyi henkilöhaastattelujen maailmaan.\n”Olavi Hyvönen opetti minulle, että jokainen ihminen on jutun arvoinen ja jokaiselta löytyy joku tarina. Ja niitä tarinoita minä kuuntelin mielelläni.”\nVuosien varrella kasvoi myös itseluottamus omaa työtä ja tekemistä kohtaan.\n”Tein juttuja samoista tilanteista kuin Helsingin Sanomien tai Savon Sanomien kulttuuritoimittajat. Ja monta kertaa huomasin, että juttuni oli jopa parempi kuin siellä arvovaltaisessa aviisissa julkaistu.”\nTämä kannusti Pennasta hakeutumaan ensin Savon Sanomien aluetoimittajaksi vuonna 1988, ja lopulta vuonna 1993 Leppävirran-Vehmersalmen paikallislehti Soisalon Seudun päätoimittajaksi.\nPennasen aloittaessa Soisalon Seudun päätoimittajana, lehden teko oli hyvin erilaista kuin tänä päivänä. Sähköiset taitto-ohjelmat oli juuri otettu käyttöön ja valokuvat kehitettiin toimituksen omassa pimiössä.\nTeknologian kehittyessä koko toimitustyön arki mullistui. Erilliset sivunvalmistajat siirtyivät työskentelemään isompiin lehtiin, ja lehden taittaminen siirtyi toimittajien vastuulle. Vuonna 2016 Soisalon Seudussa siirryttiin käyttämään ennakoivaa taitto-ohjelmaa, joka vähensi lehden visuaalisen ilmeen suunnitteluun käytettävää aikaa.\nHenkilöstön vähentyessä myös kaksipäiväisen lehden ilmestymisaikataulu harveni kertaan viikossa. Tämä ei miellyttänyt lukijoita, ja moni peruikin alkuun tilauksensa.\n”Mutta sitten kun he huomasivat, että sisältö on ihan yhtä hyvä kuin ennenkin ja jopa parempi, niin he rupesivat tilaamaan lehteä uudelleen.”\nSiirtymä aluetoimittajasta päätoimittajaksi oli ollut Pennaselle valtava loikkaus uralla. Yhtäkkiä hänelle oli seitsemän alaista ja vastuu paikallislehden tuotannosta.\nPienen lehden päätoimittajalle kuului henkilöstöhallinnon ohella myös juttujen kirjoittaminen. Työmyyränä tunnettu Pennanen saattoikin viettää työpaikalla jopa kaksitoistatuntisia päiviä.\nSamaan aikaan kotona odotti kaksi kouluikäistä lasta. Työtään rakastaneelle Pennaselle työn ja perheen yhteensovittaminen ei ollut aina helppoa.\n”Lapseni kirjoitti kymmenvuotiaana ainekirjoituksessa, että ’minä haluaisin, että äiti ois enemmän kotona’.”\nAjan myötä väsymys ja stressi lisääntyivät Pennasen elämässä, ja ajoittain hän koki riittämättömyyttä esihenkilötehtävänsä äärellä.\nKasautuva vastuu johti lopulta siihen, että Pennanen alkoi olla kesällä 2010 loppuun palamisen partaalla. Osa vakituisista työntekijöistä oli jäänyt pitkille vapaille, ja Pennasesta tuntui, ettei uusien työntekijöiden perehdyttämiseen tai muihin töihin ollut riittävästi aikaa. Lepoa ei ollut tarjolla myöskään siviilielämässä, sillä Pennasen selkä ja olkapää olivat leikkauskunnossa ja isä teki kuolemaa.\nEräänä kesäiltana Pennanen pysäytti autonsa ahdistuneena viljapellon keskelle ja alkoi rukoilla.\n”Sanoin, että rakas Jumala, nyt minusta tuntuu, että minä en enää riitä. Auta minua.”\nVaikeudet kestivät aikansa, mutta lopulta tilanne rauhoittui. Työyhteisö sai työnohjausta, ja Pennasen työmäärä tasaantui. Tänä päivänä Pennanen kuitenkin uskaltaa sanoa, että olisi tarvinnut esihenkilötehtävissä enemmän ohjausta ja tukea.\n”Kyllähän minusta varmaan näkyi se stressi ja takakireys. Jos sitä ei jaksa kuunnella tai olla läsnä henkisesti, niin kyllä se työyhteisö rupeaa nopeasti oirehtimaan.”\nKaksi vuotta eläkkeellä ollut Pennanen seuraa edelleen kiinnostuneena media-alan myllerryksiä. Soisalon Seudun entisenä päätoimittajana häntä kiinnostaa erityisesti paikallislehtien tulevaisuus.\nDigitalisoituvan mediakulttuurin sijaan Pennanen näkee paikallislehtien suurimpana uhkana sen, että kosketus paikallisuuteen katoaa.\n”Jos kaikki lehdet tekevät samoja uutisia, jotka ovat jo ilmestyneet eilen verkossa, niin miksi minä tänään lukisin niitä paperilehdestä. Haluan lukea sieltä jotakin sellaista mitä ei ole missään muualla.”\nPennanen onkin aina omassa työssään halunnut nostaa esille tavallisten ihmisten ääntä ja kokemuksia.\n”Ja Soisalon Seudun henkilöhaastattelu siitä mökin mummosta tai papasta saattaa kiinnostaa myös tuolla Helsingissä, jos se on hyvin kirjotettu.”\nToimittajan työ on antanut Pennaselle paljon enemmän, mitä hän nuorena uskalsi odottaa. Vuosien varrella hän päässyt kuulemaan monenlaisia tarinoita ja kirjoittamaan niistä. Ja kun Pennaselta kysyy, mikä toimittajan työssä on ollut hänelle tärkeintä, vastaus tulee nopeasti.\n”Tiedonvälittäminen ja epäkohtiin puuttuminen, rehellisesti ja kuvia kumartamatta.”\nEeva-Liisa Pennasen haastattelu 22.1.2021 ja sähköpostikirjeenvaihto\nCategories : Journalistit, Naisten Ääni, Sivistystä ja tiedettä, Taidetta ja kulttuuria, Työelämä


Proxima Centauri: Teknologinen radiosignaali? - Ufot - Suomi24 Keskustelut\nProxima Centauri: Teknologinen radiosignaali?\nSETI on löytänyt arkistoidusta radiosteleskooppidatasta hyvin kapeakaistaisen jakson joka voisi olla keinotekoinen. Se on peräisin Proxima Centaurin aurinkokunnasta, vain 4.2 valovuoden päästä.\nSETIn tutkijat eivät ole toistaiseksi löytäneet luonnollista tai ihmisten toiminnasta aiheutuvaa syytä ko jaksolle. Heidän mukaansa tämä jakso on toistaiseksi paras kandidaatti ET radiolähetyksestä.\nKyse on vanhasta wow-signaalista joka on jo aikansa elänyt ja todettu mikroaaltouunin perunakattilan aiheuttamaksi.\nSekoitat tahallaan asiat keskenään. WOW oli eri asia kuin se mikroaaltouuni. Keksi jotakin uutta vaihteeksi.\nKyseessä on pari päivää vanha uutinen viime syksyn datasta. Luulit taas omiasi.\nPerunakattilahemmo on kuin suomen trumppi, huutelee niitä näitä faktoista välittämättä.\nTuo paniikki, epätietoisuus, laiskuus, pelko, turhautuminen, harhaopit ja jumalaton kiire naurettavine hätäselityksineen tekee teistä lahkopojista erityisen huonoja skeptikoita, joilla ei ole mitään tekemistä skeptismin eikä tieteen kanssa.\nNäillä ilmaan heitetyillä herjoillanne ei myöskään ole mitään tekemistä historian eikä totuuden kanssa, eikä varsinkaan logiikan ja rehellisyyden kanssa. Kommenttisi herättää myötähäpeää.\nSukulaisten naiminen samasta hiippakunnasta saattaa tuntua turvalliselta ja käytännölliseltä ratkaisulta, mutta kurkkaapas huviksesi lääkärikirjoista millaisiin ongelmiin se johtaa.\nSiten opit ymmärtämään itseäsi ja ehkä maailmaakin paremmin.\nEhkä se oli tällä kertaa pohjaan palaneen kaurapuuron valitusääni. Kyllä sille pian löytyy hihhuleiden harmiksi taas kertaalleen oikeakin selitys ettei mene ihan ufoiluksi väkisin!\nJa sekös vasta tiettyjä tyyppejä risoo ja kovasti. Voi sitä itkujen ja valitusten narinaa!!!\nUseinmiten, poliitikko ja uskis ovat lähellä toisiaan sen kautta että kumpikin haluaa muuttaa maailmaa oman ideologiansa mukaiseksi. Totuus ja faktat ovat tällöin vain työkaluja joita käytetään jos niistä on hyötyä, ja jotka unohdetaan tahi vääristetään jos niistä olisi haittaa.\nTuo on tuttua esimerkiksi ilmastonmuutos uutisissa. Kerrotaan vain ihmisen osuudesta paisutellen sitä ja sivuutetaan kokonaan ne faktat jotka kertoo että lukuisat eri luonnolliset syklit ovat juuri nyt huipussaan. EU:n tukipaketin rahoista iso osa pitää käyttää ilmastonmuutosta torjumaan. Tähän Keskusta keksi että annetaan ne superrikkaille operaattoireille 5G verkon rakentamiseen, jossa heillä on paljon osakkeita. Nyt saadaan sitten ihmiskunta grilliin ja keskustalaisten osakkeet nousuun. Näin se maailma pelastuu.\nTilastollisesti pitäisi kohta auringosta tulla sellainen vähän reippaampi purkaus. Jos se suuntautuu maata kohti, niin se käristää sitten sen 5G verkon ja paljon muutakin keskiaikaiselle tasolle. Silloin alkaa sähköverkon pelastamistalkoot jonka maksaa ne jotka sen verkon jo kerran maksoi.\n"Kerrotaan vain ihmisen osuudesta paisutellen sitä ja sivuutetaan kokonaan ne faktat jotka kertoo että lukuisat eri luonnolliset syklit ovat juuri nyt huipussaan:"\nKerrotko meillekin uo mainitsemasi ei-ihmisperäiset huipussaan olevat syklit.\nTässä järjestyksessä suurimmasta vaikuttimesta pienimpään:\nMaapallon kallistuskulma aurinkoon nähden elliptisellä radalla\nAurinkopurkaukset ja auringon aktiivisuus suurimmillaan\nAurinkokuntamme sijainti linnunradan spiraalihaarassa\nEsimerkiksi jääkaudet ja kuumat kaudet johtuu pääasiassa kallistuskulman muutossykleistä eikä suomalaismiesten makkaranpaistosta. Älä lue pelkästää vihreiden ilmastopropagandaa vaan lue vähän pidemmällä aikavälillä ilmaston historiaa.\nSinglaali on mielenkiintoinen. Luonnosta ei ainakaan vielä tiedetä mikä voisi tuottaa noin kapean signaalin.\nSeth Shostak kertoo Proxima Centauri tapauksesta. Hän myöntää että se voisi olla toisen sivilisaation lähettämä. Toisaalta heillä on tiedossa joitakin muita mahdollisuuksia, luonnollisia tai meidän teknologiamme aiheuttamia, jotka on käytävä läpi.\nMe emme ole suunnanneet omia lähetyksiämme Proxima Centaurin suuntaan, mutta mahdolliset he kykenisivät siellä havaitsemaan maapallon voimakkaat tutka- ja tv signaalit, jos heillä on käytössään saman tason laiteet kuin meilläkin.\nEli tosi mielenkiintoisessa tapauksessa sieltä olisi tullut keskustelun avaus.\nJos he kykenevät siirtymään vaikka lomittumalla kvanttikentässä niin varmaankaan heidän viestintänsäkin on siirtynyt uudelle levelille, eikä valonnopeus ole enää rajoituksena.\nUskotko että meidän ulalähetyksemme ovat tegnolokisesti niin kehittyneitä että joku ulkoavaruuden olio pystyy niitä vastaanottamaan omalla paikkakunnallaan omalla pienellä radiollaan? Lähettävätkö ne saman ohjelman takaisin meille? Pitänee ruveta seuraaman radion kanavia jos sieltä kukaties kuulluu meidän omaa ohjelmaa uusintana. Entäs tv lähetykset näkuukö tavan televisiollakin suoraan tosta vaan?\nAjattelet kuin pieni lapsi.\nJos kyse on jonkun sivilisaation lähettämästä radioviestistä, niin silloin signaalista täytyisi löytyä selvä rakenne ja toistuvia jaksoja, paitsi jos kyseessä on tarkoituksellisesti salattu viesti. Olisikohan kukaan ehtinyt tarkastelemaan asiaa tästä näkökulmasta?\nLuultavasti ei koska sellainen uutinen kyllä julkaistaisiin heti!\nTarkastelijat ovat koulutettuja ammattilaisia ja tuo on heidän työ. He kyllä tietää miten viestiä tarkastellaan ja tutkitaan. Ei he lähde julkaisemaan havaintoja ennenkuin ne on kunnolla vahvistettu. Avaruudesta tulee jatkuvasti signaaleja, mutta tämän tekee harvinaiseksi juuri se että se tulee planeetalta. Yleensä ne tulee pulsareista jne.\nKyseisen planeetan akseli on vaakasuorassa maahan nähden. Signaali on havaittu noin 60 leveysasteen kohdalta. Onko vaakasuoruudella jotain merkitystå signaalin etenemiseen?\nTuore proffan haastattelu asiasta. Hankalassa paikassa tuo Proxima Centauri meidän isoihin teleskooppeihin nähden kun se on horisontin takana melkein aina. Ei pystytä suuntaamaan sinne kuuntelua helposti.\nProffa kertoo että vaikka tämä paljastuisikin luonnolliseksi niin tästä on opittu paljon miten kuunnella ja että meidän pitää olla valmiina ottamaan vastaan uusia signaaleita.\nMaapallo on pyöreä ja pyörii akselinsa ympäri. Pinnalla oleva radioteleskooppi näkee kyseisen planeetan akselin ties missä kulmassa teleskoopin sijainnin ja kellonajan mukaan.\nLuulet näköjään että maapallo pyörii holtittomasti vähän mitenpäin vaan. Lueppas poika vähän tähtitiedettä ja jätä se lestisten käsikirja vähemmälle siinä ei mitöää n tieteen totuuksia lausuta.\nTsk tsk - katsotaanpa asia loppuun.\nTuopa tänne se lähde missä sun vaakasuuntasi mainitaan.\nTietoa siitä miten havaitusta signaalista voidaaan tutkia sen alkuperää:\nNASAn Jupiteria-kiertävä Juno-luotain on tehnyt yllättävän löydön. Luotaimen kerrotaan havainneen Jupiterin suurimmasta kuusta, Ganymedesistä peräisin olevan FM-signaalin. Signaali kesti viisi sekuntia.\nVarmaankin osoittautuu Radio Novan heijastumaksi. Varsinkin jos siinä kuului Kipparikvartetin laulua.


Hyväksytyt tekstit - Sosiaali- ja ympäristönormit, ihmisoikeudet ja yritysten yhteiskuntavastuu - Tiistai 5. heinäkuuta 2016\nMenettely : 2015/2038(INI)\nAsiakirjan elinkaari : A8-0217/2016\nSosiaali- ja ympäristönormit, ihmisoikeudet ja yritysten yhteiskuntavastuu\nEuroopan parlamentin päätöslauselma 5. heinäkuuta 2016 parlamentin vuonna 2010 antamien sosiaali- ja ympäristönormeja, ihmisoikeuksia ja yritysten yhteiskuntavastuuta koskevien suositusten täytäntöönpanosta (2015/2038(INI))\n– ottaa huomioon Euroopan unionin toiminnasta tehdyn sopimuksen 11, 153, 191, 207 ja 218 artiklan,\n– ottaa huomioon WTO:n 10. ministerikokouksen päätelmät(1),\n– ottaa huomioon Pariisin sopimuksen (30. marraskuuta–11. joulukuuta 2015)(2),\n– ottaa huomioon EU:n vuosikertomuksen ihmisoikeuksista ja demokratiasta maailmassa (2014)(3),\n– ottaa huomioon ihmisoikeuksia ja demokratiaa koskevan EU:n toimintasuunnitelman vuosiksi 2015–2019 – ”Ihmisoikeuksien säilyttäminen EU:n asialistan kärjessä”,\n– ottaa huomioon suuntaviivat ihmisoikeuksien vaikutusten analysoinnista kauppaan liittyvien poliittisten aloitteiden vaikutusten arvioinneissa(4),\n– ottaa huomioon Euroopan parlamentin politiikkayksikön vuonna 2015 julkaiseman tutkimuksen ”Human rights and democracy clauses in international agreements”,\n– ottaa huomioon YK:n yleiskokouksen 25. syyskuuta 2015 antaman päätöslauselman ”Transforming our world: the 2030 Agenda for Sustainable Development”(5),\n– ottaa huomioon Euroopan yhteisöön suuntautuvaa puutavaran tuontia koskevan FLEGT-lupajärjestelmän perustamisesta 20. joulukuuta 2005 annetun neuvoston asetuksen (EY) N:o 2173/2005(6),\n– ottaa huomioon 25. lokakuuta 2012 annetun Euroopan parlamentin ja neuvoston asetuksen (EU) N:o 978/2012 yleisen tullietuusjärjestelmän soveltamisesta(7),\n– ottaa huomioon OECD:n toimintaohjeet monikansallisille yrityksille(8),\n– ottaa huomioon OECD:n ohjeet ”OECD Due Diligence Guidance for Responsible Supply Chains of Minerals from Conflict-Affected and High-Risk Areas”(9),\n– ottaa huomioon komission yksiköiden 14. heinäkuuta 2015 annetun valmisteluasiakirjan yritystoimintaa ja ihmisoikeuksia koskevien YK:n ohjaavien periaatteiden täytäntöönpanossa edistymisestä (SWD(2015)0144),\n– ottaa huomioon vuonna 2011 annetun komission tiedonannon ”Yritysten yhteiskuntavastuuta koskeva uudistettu EU:n strategia vuosiksi 2011–2014” (COM(2011)0681),\n– ottaa huomioon kestävää kehitystä koskevan UNCTADin investointipolitiikan kehyksen (2015)(10),\n– ottaa huomioon Euroopan parlamentin politiikkayksikön teettämän tutkimuksen ”The EU’s Trade Policy: from gender-blind to gender-sensitive?”,\n– ottaa huomioon riippumattoman asiantuntijan neljännen kertomuksen ”The promotion of a democratic and equitable international order” – YK:n pääsihteerin muistio 5. elokuuta 2015 kokoontuneelle YK:n yleiskokoukselle (A/70/285),\n– ottaa huomioon 25. marraskuuta 2010 antamansa päätöslauselman yritysten yhteiskuntavastuusta kansainvälisissä sopimuksissa(11),\n– ottaa huomioon YK:n päätöslauselman nro 64/292, jossa Yhdistyneiden kansakuntien yleiskokous tunnustaa nimenomaisesti veden ja sanitaation ihmisoikeuksiksi ja toteaa, että puhdas juomavesi ja sanitaatio ovat keskeisiä kaikkien ihmisoikeuksien toteutumiselle,\n– ottaa huomioon 8. syyskuuta 2015 antamansa päätöslauselman eurooppalaisen kansalaisaloitteen Right2Water seurannasta(12),\n– ottaa huomioon 25. marraskuuta 2010 antamansa päätöslauselman ihmisoikeuksista sekä sosiaali- ja ympäristönormeista kansainvälisissä kauppasopimuksissa(13),\n– ottaa huomioon 25. marraskuuta 2010 antamansa päätöslauselman kauppapolitiikasta ja ilmastonmuutoksen haasteista(14),\n– ottaa huomioon Euroopan parlamentin politiikkayksikkö C:n vuonna 2014 julkaiseman tutkimuksen ”Gender Mainstreaming in Committees and Delegations of the European Parliament”,\n– ottaa huomioon ihmisoikeusneuvoston päätöslauselman nro 26/9(15), jossa se päätti perustaa avoimen hallitustenvälisen työryhmän, jossa käsitellään ylikansallisia yrityksiä ja muita liikeyrityksiä ihmisoikeuksien kunnioittamisen kannalta ja jonka tehtävänä on laatia oikeudellisesti sitova kansainvälinen väline, jonka avulla säännellään kansainvälisen ihmisoikeuslainsäädännön mukaisesti monikansallisten yhtiöiden ja muiden liikeyritysten toimintaa,\n– ottaa huomioon asetuksessa (EU) N:o 978/2012 säädetyn EU:n uudistetun yleisen tullietuusjärjestelmän,\n– ottaa huomioon komission kertomuksen Euroopan parlamentille ja neuvostolle aiheesta ”Kertomus yleisestä tullietuusjärjestelmästä vuosina 2014–2015” (COM(2016)0029),\n– ottaa huomioon yritystoimintaa ja ihmisoikeuksia koskevat YK:n suuntaviivat, OECD:n tarkistetut toimintaohjeet monikansallisille yrityksille, ILO:n kolmikantajulistuksen monikansallisista yrityksistä ja sosiaalipolitiikasta, integroitua raportointia käsittelevän kansainvälisen komitean puitteet, YK:n Global Compact -aloitteen kymmenen periaatetta ja yhteiskuntavastuuta koskevan ISO 26000 -standardin,\n– ottaa huomioon yritystoimintaa ja ihmisoikeuksia koskevia YK:n suuntaviivoja eteenpäin vievän Ranskan luonnoksen due diligence -säädökseksi sekä puheenjohtaja Junckerin lausunnon vuoden 2015 G7-huippukokouksessa,\n– ottaa huomioon YK:n vastuullisen sijoittamisen periaatteiden ja YK:n Global Compact ‑aloitteen puitteissa käynnistetyn hankkeen pitkän aikavälin arvon toteuttamisesta yrityksille ja sijoittajille,\n– ottaa huomioon kansainvälisen kaupan valiokunnan mietinnön sekä ulkoasiainvaliokunnan, kehitysvaliokunnan, työllisyyden ja sosiaaliasioiden valiokunnan ja naisten oikeuksien ja sukupuolten tasa-arvon valiokunnan lausunnot (A8-0217/2016),\nA. ottaa huomioon, että parlamentti antoi vuonna 2010 komissiolle suosituksia sosiaali- ja ympäristönormeista, ihmisoikeuksista ja yritysten yhteiskuntavastuusta; toteaa, että useat näistä suosituksista on pantu täytäntöön, toisia taas ei;\nB. ottaa huomioon, että parlamentti toimii lainsäädäntövallan käyttäjänä toimenpiteiden osalta, joilla määritellään EU:n yhteisen kauppapolitiikan täytäntöönpanokehys; toteaa, että jokaisen unionin neuvotteleman kauppasopimuksen ratifioimiseksi tarvitaan parlamentin hyväksyntä; katsoo, että parlamentin suositusten täytäntöönpano on sen vuoksi välttämätöntä, jotta varmistetaan komission yhteisen kauppapolitiikan alalla tekemien aloitteiden menestyminen;\nC. katsoo, että kaupalla on suuri merkitys liiketoimintamahdollisuuksien edistämisessä, vaurauden luomisessa ja työllisyyden lisäämisessä sekä taloudellisen kehityksen ja sosiaalisen edistyksen eteenpäin viemisessä ja elintason, elämänlaadun ja ihmisoikeusnormien parantamisessa pitkällä aikavälillä;\nD. ottaa huomioon, että kuten ”Kaikkien kauppa” -strategiassa vahvistetaan, EU korostaa sitoutuneensa edistämään päättäväisesti kestävää kehitystä sekä ihmisoikeuksia ja hyvää hallintotapaa sellaisin kannustimiin perustuvin keinoin kuten GSP+-järjestelmä ja etuuskohteluun perustuvaa markkinoillepääsyä koskevat säännökset maissa, jotka ovat sitoutuneet panemaan täytäntöön näitä aloja koskevat keskeiset kansainväliset yleissopimukset;\nE. ottaa huomioon, että EU pystyy vaikuttamaan myönteisesti ihmisoikeuksien parempaan kunnioittamiseen ja kestävään kehitykseen eri puolilla maailmaa kauppapolitiikkansa kautta; katsoo, että komission on toteutettava toimiaan tämä tavoite mielessä pitäen; toteaa, että kauppa- ja investointisopimukset vaikuttavat ihmisoikeuksiin ja kestävään kehitykseen, minkä vuoksi ne olisi suunniteltava niin, että ne tukevat sosiaalista ja ympäristöön liittyvää edistystä varmistaen samalla, ettei eurooppalaisia standardeja madalleta ja että ihmisoikeuksia ja sosiaali- ja ympäristönormeja noudatetaan;\nF. katsoo, että kauppa ja kansainvälisten yhtiöiden ulkomaiset investoinnit edistävät sitoutumista ihmisoikeuksiin ja sosiaalisiin oikeuksiin sekä työntekijöiden oikeuksiin niissä maissa, joissa yhtiöt toimivat;\nG. toteaa, että parlamentin panosta voidaan arvioida sillä perusteella, kuinka sen suositukset on tosiasiassa pantu täytäntöön; katsoo, että sopimusten täytäntöönpanoa on seurattava säännöllisesti, jotta voidaan valvoa kauppasopimuksissa sovittujen tavoitteiden ja sitoumusten noudattamista erityisesti ihmisoikeuksien suojelun alalla;\nH. ottaa huomioon, että EU:lla ja sen jäsenvaltioilla on SEUT-sopimuksen 208 artiklan mukaan tosiasiallinen oikeudellinen velvoite saattaa politiikkansa yhdenmukaiseksi kehitysyhteistyötavoitteiden kanssa;\nI. toteaa, että komission ehdotuksessa uudeksi kauppa- ja investointistrategiaksi ”Kaikkien kauppa” tunnustetaan kaupan, ihmisoikeuksien sekä sosiaali- ja ympäristönormien välinen yhteys ja edellytetään näiden oikeuksien ja normien saattamista olennaiseksi osaksi EU:n talous- ja kauppasuhteita;\nJ. katsoo, että monikansallisilla maailmanlaajuisilla jälleenmyyjillä ja yrityksillä on vastuu työolojen ja palkkojen parantamisesta tuotantomaissa;\nK. toteaa, että naisten oikeudet kuuluvat olennaisesti ihmisoikeuksiin; toteaa, että miesten ja naisten tasa-arvo kuuluu kauppasopimusten kestävää kehitystä koskeviin lukuihin; toteaa, että kauppa- ja investointisopimusten tietyt vaikutukset kohdistuvat eri tavalla naisiin ja miehiin rakenteellisesta sukupuolten eriarvoisuudesta johtuen, ja katsoo, että kestävään ja osallistavaan kehitykseen, kasvuun ja kauppasopimuksiin on sisällyttävä ihmisoikeuksien noudattaminen, myös sukupuolinäkökulmasta katsottuna;\nL. ottaa huomioon, että kestävän kehityksen toimintaohjelmassa 2030 tunnustetaan kauppapolitiikan ratkaiseva merkitys sen tavoitteiden toteutumisessa, sillä siinä käsitellään useita politiikan aloja, kuten alkuperäsääntöjä, elintarvikkeiden sääntelyä, hyödykemarkkinoita ja sukupuolten tasa-arvoa;\nM. katsoo, että GSP- ja GSP+-järjestelmien mahdollisuuksia varmistaa ihmisoikeuksia ja työntekijöiden oikeuksia koskevien yleissopimusten ratifiointi ja täytäntöönpano kehitysmaissa voidaan parantaa yhdistämällä tuloksekkaaseen käyttöönottoon taloudellisia kannustimia ja valvomalla jatkuvasti keskeisten ihmisoikeuksia ja työntekijöiden oikeuksia koskevien yleissopimusten täytäntöönpanoa;\nN. toteaa, että EU käynnisti Rana Plazan katastrofin jälkeen yhteistyössä Bangladeshin hallituksen ja ILO:n kanssa Global Compact for Improvements in Labour Rights and Factory Safety in Bangladesh -aloitteen, jolla pyritään parantamaan työntekijöiden työ-, työterveys- ja työturvallisuusoloja; toteaa, että nämä toimet ovat johtaneet yleisen tietoisuuden lisääntymiseen ja innovatiivisiin ratkaisuihin kauppaan ja kestävään kehitykseen liittyvissä kysymyksissä, muun muassa Bangladeshin palo- ja rakennusturvallisuussopimukseen;\nO. toteaa, että yksityissektorin on julkisen sektorin rinnalla osallistuttava kestävään kehitykseen; katsoo, että yritysten on toimittava yhteiskunnallisesti ja ympäristön kannalta vastuullisella tavalla; toteaa, että EU:n uuden sukupolven kauppa- ja investointisopimukset sisältävät kestävää kehitystä koskevia lukuja, joissa sopimuspuolia pyydetään tekemään sitoumuksia ihmisoikeuksien suojelun ja sosiaali- ja ympäristönormien sekä yritysten yhteiskuntavastuun alalla ja noudattamaan niitä; toteaa, että tällaisten lukujen tavoitetaso on vaihdellut peräkkäisissä EU:n kauppasopimuksissa; kehottaa komissiota pitämään jatkossa kiinni mahdollisimman korkeasta tavoitetasosta;\nP. ottaa huomioon, että kaupasta ja kestävästä kehityksestä tehdään komission vuoden 2015 ”Kaikkien kauppa” -strategiassa EU:n painopistealue; katsoo, että komission on nyt muutettava erittäin toivottu kunnianhimonsa päättäväisiksi ja konkreettisiksi toimiksi, jotta tämä strategia vauhdittaisi kunnolla kauppaa ja kestävää kehitystä koskevaa ohjelmaa;\nQ. ottaa huomioon, että YK:n vastuullisen sijoittamisen periaatteissa ja YK:n Global Compact -aloitteessa luvattu Realising Long-term Value for Companies and Investors ‑hanke (pitkän aikavälin arvon toteuttaminen yrittäjille ja investoijille) osoittaa, että talouden elpyminen Euroopassa ja maailmassa sopii yhteen sosiaalisen oikeudenmukaisuuden, ympäristön kestävyyden ja ihmisoikeuksien kunnioittamisen periaatteiden kanssa ja vahvistaa niitä keskinäisesti;\nR. ottaa huomioon, että Euroopan unionin toiminnasta tehdyn sopimuksen (SEUT) 207 artiklan mukaan ”yhteistä kauppapolitiikkaa harjoitetaan unionin ulkoista toimintaa koskevien periaatteiden ja tavoitteiden mukaisesti”;\nS. toteaa, että Euroopan unionista tehdyn sopimuksen (SEU) 21 artiklassa vahvistetaan, että EU:n ulkoiset toimet perustuvat demokratian ja oikeusvaltion periaatteisiin, ihmisoikeuksien ja perusvapauksien yleismaailmallisuuteen ja jakamattomuuteen, ihmisarvon kunnioittamiseen, tasa-arvon ja yhteisvastuun periaatteisiin sekä YK:n peruskirjan periaatteiden ja kansainvälisen oikeuden noudattamiseen;\nT. toteaa, että toisaalta kaupan ja ihmisoikeuksien ja toisaalta sosiaali- ja ympäristönormien kytkemisestä yhteen on tullut olennainen osa EU:n talous- ja kauppasuhteita; toteaa, että EU:n ihmisoikeus- ja demokratisointipolitiikkaa kolmansissa maissa olisi jatkettava ja että se olisi sisällytettävä muihin EU:n ulkoisen ulottuvuuden toimintalohkoihin, kuten kauppapolitiikkaan; katsoo, että EU:n olisi hyödynnettävä kauppapolitiikkaa, kun se pyrkii asettamaan korkeat globaalit normit ihmisoikeuksien ja sosiaalisten oikeuksien, kuluttajansuojan sekä ympäristön aloilla;\nU. toteaa, että kauppapolitiikka ja kunnianhimoiset kauppasopimukset edistävät ja vahvistavat sääntöihin perustuvaa kansainvälistä kauppajärjestelmää; toteaa, että ihmisoikeuskysymykset olisi otettava huomioon ennen kuin kauppaneuvottelut saatetaan päätökseen moitteettomalla ja avoimella tavalla; toteaa, että yritystoimintaa ja ihmisoikeuksia koskevilla YK:n suuntaviivoilla ja muilla asiaankuuluvilla välineillä, kuten yritysten yhteiskuntavastuun parantamisella, pyritään edistämään kauppapolitiikkaan liittyviä ihmisoikeussäännöksiä;\nV. ottaa huomioon, että YK:n ihmisoikeusneuvosto hyväksyi 26. kesäkuuta 2014 päätöslauselman hallitusten välisestä ryhmästä, jonka tehtävänä on käynnistää prosessi sellaisen oikeudellisesti sitovan kansainvälisen välineen perustamiseksi, jolla säännellään kansainvälisen oikeuden puitteissa monikansallisten ja muiden yritysten toimintaa;\nW. toteaa, että kauppa ja ihmisoikeudet saattavat vahvistaa toisiaan ja että samalla kun elinkeinoelämän velvoitteena on noudattaa ihmisoikeuksia, sillä voi olla myös tärkeä rooli myönteisten kannustimien tarjoajana ihmisoikeuksien, demokratian, ympäristönormien ja yritysten yhteiskuntavastuun edistämiseksi; ottaa huomioon, että EU on ollut johtavassa asemassa neuvoteltaessa ja pantaessa täytäntöön useita maailmanlaajuista vastuuta koskevia globaaleja aloitteita samalla kun se on edistänyt ja noudattanut sosiaalisen oikeudenmukaisuuden, ympäristön kestävän kehityksen ja ihmisoikeuksien kunnioittamisen kaltaisia kansainvälisiä normeja; toteaa, että maailmalaajuisesti toimivien ja tiennäyttäjinä syrjimätöntä yrityskulttuuria soveltavien eurooppalaisten yritysten pitkän aikavälin myönteinen vaikutus ihmisoikeuksiin on tunnustettu; toteaa, että ihmisoikeuksien suojeluun ja sen valvontaan perustuvien kauppasuhteiden vahvistaminen lisää keskinäistä ymmärrystä ja vahvistaa yhteisiä arvoja, kuten oikeusvaltion periaatetta, hyvää hallintotapaa ja ihmisoikeuksien kunnioittamista;\n1. kehottaa komissiota ja jäsenvaltioita sisällyttämään miesten ja naisten tasa-arvon kaikkiin toimintalinjoihinsa, kauppapolitiikka mukaan luettuna, ja varmistamaan muun muassa kaikkinaisen naisten syrjinnän poistamista koskevan yleissopimuksen (CEDAW) tehokkaan noudattamisen; kehottaa komissiota ottamaan EU:n kauppapolitiikan vaikutustenarvioinnissa huomioon sukupuolten tasa-arvoa koskevat näkökohdat ja kehottaa komissiota naisen oikeuksien osalta järjestelmällisesti arvioimaan nykyisiä kauppa ja investointisopimuksia, jotta voidaan määritellä niiden seuraukset sukupuolten tasa-arvolle;\n2. kehottaa komissiota varmistamaan kehitystä koskevan paremman yhdenmukaisuuden, toimintapolitiikkojen tehokkaan arvioinnin ja kehitysapu- ja kauppapolitiikan välisen koordinoinnin sekä varmistamaan, että kaikki sidosryhmät noudattavat ihmisoikeuksia, sukupuolten tasa-arvoa, työoikeutta ja ympäristönsuojelua koskevia kansainvälisiä normeja;\n3. kehottaa EU:ta osallistumaan aktiivisesti YK:n yleiskokouksen 70. istunnossa hyväksymän päätöslauselman ”Transforming our World: the 2030 agenda for sustainable development” 17:n kestävää kehitystä koskevan tavoitteen toteuttamiseen;\n4. kehottaa EU:ta ja sen jäsenvaltioita edistämään sitovia toimenpiteitä, joilla varmistetaan, että monikansalliset yhtiöt maksavat veroja niihin maihin, joista niiden voitot ovat peräisin, edistämään yksityisen sektorin pakollista maakohtaista raportointia OECD:n suositusten mukaisesti ja huolehtimaan hyvästä hallintotavasta erityisesti veroasioissa ja veronkannon tehokkuudesta; kehottaa lisäksi komissiota ja jäsenvaltioita varmistamaan, että tämä asia asetetaan etusijalle niiden poliittisessa vuoropuhelussa (kehityksen ja kaupan poliittisella tasolla), sekä antamaan tukensa kansalaisyhteiskunnalle verohallinnon julkisen valvonnan varmistamisessa ja veropetostapausten seurannassa; katsoo, että yrityksen veropolitiikkaa olisi pidettävä olennaisena osana yritysten yhteiskuntavastuuta ja että näin ollen verovilppiä tai veroparatiisien käyttöä koskevat strategiat eivät kuulu yhteiskuntavastuulliseen toimintaan;\n5. toteaa, että julkishyödykkeiden, kuten veden, terveydenhuollon ja koulutuksen saatavuus on tärkeää ja osoittaa valtion valmiuden taata sosiaaliset oikeudet ja ihmisoikeuksien kunnioittaminen;\n6. korostaa, että EU on jo pitkään tehnyt selkoa sosiaalisista ja ympäristökysymyksistä kauppadiplomatiansa yhteydessä ja että se on edellä muita suuria maailmankaupan toimijoita; korostaa, että EU:n kauppakumppaneiden ihmisoikeussitoumukset ovat vahva perusta jatkuvalle vuoropuhelulle, yhteistyöprosessille ja asteittaisille parannuksille pitkällä aikavälillä;\n7. korostaa, että kauppa ja ulkomaiset investoinnit ovat tärkeitä keinoja talouskasvun, kestävän kehityksen ja hyvän hallintotavan aikaansaamisessa ja ihmisoikeuksien suojelussa;\n8. muistuttaa, että kauppa ja ulkomaiset suorat sijoitukset lisäävät hyvinvointia köyhemmissä maissa; muistuttaa, että hyvinvoinnin lisääntymisen sekä ihmisoikeuksien ja sosiaalisten oikeuksien, työntekijöiden oikeuksien ja ympäristönsuojelun vahvistamisen välillä on merkittävä yhteys;\n9. muistuttaa, että EU on sitoutunut johdonmukaisesti edistämään ja kunnioittamaan ihmisoikeuksia ja demokratiaa suhteissaan kolmansiin maihin kaikissa EU:n politiikoissa, kauppapolitiikka mukaan luettuna, ja kaikissa asianmukaisissa ulkoisen toimintansa rahoitusvälineissä;\n10. suosittaa siksi, että EU:n kauppapoliittisesta strategiasta tehtäisiin väline, jolla edistetään demokraattisia arvoja kolmansissa maissa; pitää siksi myönteisenä, että kauppasopimuksista ja kaupan etuusohjelmista tehdään välineitä, joilla edistetään ihmisoikeuksia, poistetaan pakko- ja lapsityö ja varmistetaan elintarviketurva ja oikeus terveyteen sekä kaikkia ihmisiä hyödyttävien kestävän kehityksen, korkeiden turvallisuus- ja ympäristönormien sekä taloudellisten mahdollisuuksien edistäminen;\nIhmisoikeudet, ympäristö- ja sosiaalinormit monenkeskisellä tasolla\n11. korostaa, miten tärkeää EU:lle on rakentaa yhteistyötä monenkeskisellä tasolla ja kehottaa siksi jälleen komissiota omaksumaan johtavan aseman WTO:n hallinnon uudistamisessa erityisesti seuraavien tavoitteiden saavuttamiseksi:\na) WTO:n ja toimivaltaisten YK:n virastojen, kuten YK:n ihmisoikeusvaltuutetun, YK:n kauppa- ja kehityskonferenssin ja kansainvälisen työjärjestön (ILO), välisen tehokkaan yhteistyön vahvistaminen erityisesti niin, että ILO:lle annetaan virallinen tarkkailijan asema WTO:ssa ja otetaan se mukaan kansainvälisten ihmisoikeus- ja työoikeussopimusten rikkomiseen liittyvien kauppakiistojen käsittelyyn; katsoo, että ILO:n olisi jatkossakin osallistuttava kahdenvälisiin, monenvälisiin ja useammankeskisiin kauppasopimuksiin;\nb) WTO:n kauppapoliittisten tarkastelumekanismien uudistaminen siten, että niihin sisällytetään ILO:n sopimusten, YK:n ihmisoikeussopimusten ja monenvälisten ympäristöalan sopimusten suuntaviivoihin perustuvat ympäristö- ja ihmisoikeusnäkökulmat, ja kestävän kehityksen edistäminen erityisesti perustamalla WTO:hon kauppaa ja ihmisarvoista työtä käsittelevä komitea nykyisen kauppa- ja ympäristökomitean rinnalle, kuten parlamentin vuoden 2010 suosituksissa pyydetään;\nc) arvioidaan, missä laajuudessa WTO:n kauppa- ja ympäristökomitea on täyttänyt sille Marrakeshissä 15. huhtikuuta 1994 tehdyssä WTO:n ministereiden kauppa- ja ympäristöpäätöksessä asetetun tehtävän ja parlamentin esittämät johtopäätökset siitä, mitä vielä on tehtävä erityisesti ilmastonmuutoksen vaikutusten lieventämistä ja siihen sopeutumista sekä WTO:ta koskevan kansainvälisen vuoropuhelun yhteydessä, kuten parlamentti alun perin pyysi;\nd) osallistutaan rakentavasti YK:n työryhmään, joka käsittelee yritystoimintaa ja ihmisoikeuksia koskevaa sopimusprosessia ottaen huomioon YK:n ihmisoikeusvaltuutetun toimiston tekemän tutkimuksen, joka koskee yritysten tekemien vakavien ihmisoikeusloukkausten käsittelyä oikeussuojakeinoin;\n12. kehottaa komissiota edistämään aktiivisesti WTO:n lisäuudistuksia maailmanlaajuisten toimitusketjujen kestävää ja vastuullista hallintaa koskevien monenvälisten sääntöjen määrittelemiseksi; katsoo, että niihin tulisi sisältyä erityisesti seuraavaa:\na) tehokkaat ja täytäntöönpanokelpoiset toimitusketjujen asianmukaista huolellisuutta ja avoimuutta koskevat vaatimukset, jotka perustuvat yritystoimintaa ja ihmisoikeuksia koskeviin YK:n ohjaaviin periaatteisiin\nb) työterveyttä ja -turvallisuutta koskevat normit, joissa tunnustetaan erityisesti työntekijöiden oikeus työturvallisuustoimikuntiin\nc) sosiaalisen suojelun vähimmäistaso\nd) ILO:n keskeisten työnormien noudattaminen;\n13. pyytää uudelleen varmistamaan, että toimenpide, jonka osapuoli on hyväksynyt Pariisin sopimuksen puitteissa tai joka liittyy YK:n ilmastonmuutoksen puitesopimuksen 3 ja 4 artiklassa esitettyyn periaatteeseen tai sitoumukseen, turvataan myös määräämällä kauppasopimuksissa oikeudellisesti vakaammasta oikeudesta antaa sääntelyä;\n14. kehottaa komissiota nopeuttamaan sellaisten järjestelmien kehittämistä, joilla kauppasopimuksissa voidaan erotella tuotteet niiden tuotantoprosessien ja valmistusmenetelmien sekä kestävyyskriteerien mukaan;\n15. kehottaa jäsenvaltioita tehostamaan pyrkimyksiään noudattaa fossiilisten polttoaineiden tukien vaiheittaista poistamista koskevia sitoumuksiaan G20-maiden sitoumusten mukaisesti;\n16. katsoo, että kauppapolitiikalla voitaisiin entistä paremmin vauhdittaa energiajärjestelmän muutosta ja että EU:n kaupankäyntivälineillä olisi edistettävä uusiutuvan energian käyttöä ja kehittämistä sekä ympäristöhyödykkeiden ja ‑teknologioiden luontia Euroopassa; antaa tunnustusta komission pyrkimyksille neuvotella ympäristöystävällisiä hyödykkeitä koskevasta monenvälisestä sopimuksesta (ympäristötuotteita koskeva sopimus) ja kehottaa varmistamaan, että neuvottelut johtavat kunnianhimoiseen ja tasapainoiseen sopimukseen; pyytää komissiota kehittämään ympäristötuotteita koskevien neuvottelujen yhteydessä kehittämään määrällisiä tai laadullisia kriteereitä ympäristöystävällisten hyödykkeiden määrittelemiseksi ja edistämään neuvotteluissa uskottavien ja avoimien menetelmien käyttöönottoa; kehottaa lisäksi komissiota ottamaan asianmukaisesti huomioon ympäristöystävällisten hyödykkeiden kauppaan vaikuttavat tekijät, kuten polkumyynnin vastaiset toimet uusiutuvan energian alalla, teollis- ja tekijänoikeuksia koskevat järjestelmät, tiukat rahoitusohjelmat ja kansalliset ympäristöpolitiikat, koska siten luodaan kysyntää näille hyödykkeille;\nIhmisoikeudet ja ympäristö- ja sosiaalinormit kahdenvälisellä tasolla\n17. suhtautuu myönteisesti komission päätökseen toteuttaa etu- ja jälkikäteen kaikkien kauppasopimusten kestävään kehitykseen kohdistuvien vaikutusten arviointi ihmisoikeuksia koskevien vaikutusten arviointia kauppaan liittyvissä poliittisissa aloitteissa annettujen suuntaviivojen mukaisesti; kehottaa siksi komissiota\na) soveltamaan suuntaviivoja kestävään kehitykseen kohdistuvien vaikutusten arviointien kehittämiseen kaikkien nykyisten ja tulevien neuvottelujen osalta;\nb) ottamaan näissä kestävään kehitykseen kohdistuvien vaikutusten arvioinneissa huomioon myös oikeutta ruokaan käsittelevän YK:n erityisraportoijan kehittämät periaatteet;\nc) ottamaan huomioon kauppa- ja investointisopimusten vaikutus erityisesti heikommassa asemassa oleviin kansalaisiin, kuten vähemmistöryhmiin kuuluviin, maantieteellisesti erityksissä oleviin, köyhiin ja sosiaalisesti syrjäytyneisiin kansalaisiin; muistuttaa tässä yhteydessä, että komissio on sitoutunut arvioimaan vapaakauppasopimusten vaikutusta Euroopan syrjäisimpiin alueisiin;\nd) varmistamaan kansalaisjärjestöjen ja työmarkkinaosapuolten asianmukaisen osallistumisen kestävään kehitykseen kohdistuvien vaikutusten arvioinnin kehittämiseen ja ottamaan parlamentin mukaan tämän prosessin kaikkiin vaiheisiin;\ne) ottamaan tällaisista arvioinneista saadut tulokset täysimääräisesti huomioon neuvotteluissa;\nf) varmistamaan kestävään kehitykseen kohdistuvien vaikutusten arviointien julkaisemisen, jotta neuvotteluasemat tiedetään jo ennen arviointien tuloksia, jotta kansalaisille voidaan tiedottaa ja antaa vaaleilla valituille edustajille mahdollisuus arvioida ehdotettua sopimusta asianmukaisesti;\n18. panee merkille Euroopan oikeusasiamiehen päätelmät komission päätöksestä tehdä sopimus Vietnamin kanssa ennen ihmisoikeuksiin kohdistuvien vaikutusten arvioinnin tekemistä ja kehottaa komissiota toteuttamaan arvioinnin mahdollisimman varhaisessa vaiheessa uuden menetelmän perusteella, jotta parlamentti voi tehdä tietoon perustuvan päätöksen;\n19. toistaa kannattavansa ihmisoikeuksia koskevien ehtolausekkeiden sisällyttämistä kauppasopimuksiin ja muistuttaa, että on tärkeää noudattaa ihmisoikeuslausekkeita ja panna ne täytäntöön; on tyytyväinen komission ja neuvoston pyrkimyksiin lisätä tällaisia oikeudellisesti velvoittavia ihmisoikeuslausekkeita kaikkiin kauppa- ja investointisopimuksiin yhteisen lähestymistavan mukaisesti ja kehottaa julkaisemaan neuvoston yhteisen lähestymistavan; panee merkille, että ihmisoikeuslausekkeita ei ole sisällytetty EU:n kaikkiin sopimuksiin, ja kehottaa EU:n muiden kumppaneiden kanssa käytävissä kauppaneuvotteluissa, erityisesti TTIP-neuvotteluissa, varmistamaan oikeudellisesti velvoittavan ihmisoikeuslausekkeen sisällyttämisen;\n20. toteaa kuitenkin, että nykyisillä lausekkeilla on ollut vähäinen vaikutus ihmisoikeusvelvoitteiden ja -sitoumusten täyttämiseen; kehottaa siksi komissiota ja neuvostoa tekemään seuraavat mukautukset:\na) kaupan suojatoimenpiteiden sisällyttäminen niin, että säilytetään osapuolten valmiudet täyttää ihmisoikeusvelvoitteensa aloilla, joista ne ovat ensisijaisesti vastuussa tapauksissa, joissa ihmisoikeuslausekkeiden määräyksiä on todistetusti rikottu;\nb) kauppa- ja assosiaatiosopimuksissa olevien ihmisoikeuslausekkeiden täytäntöönpanon säännöllinen ja huolellinen seuraaminen erityisesti julkaisemalla säännöllisesti komission ja EUH:n yhteisiä kertomuksia parlamentille siitä, miten kumppanimaat kunnioittavat ihmisoikeuksia, ja perustamalla toimielinten välinen toimikunta;\nc) harkitaan ihmisoikeuskomitean sisällyttämistä kaikkiin EU:n kauppasopimuksiin, jotta varmistetaan sopimukseen liittyvien ihmisoikeuskysymysten vakava ja järjestelmällinen seuraaminen; muistuttaa tässä yhteydessä, että on tärkeää, että kansalaiset osallistuvat neuvotteluihin avoimuuden lisäämiseksi;\nd) varmistetaan, että EU:lla on sisäinen oikeudellinen muutoksenhakujärjestelmä, jonka avulla voidaan tehdä valituksia tapauksissa, joissa kauppasopimuksia ja ihmisoikeuslausekkeita ei noudateta;\n21. muistuttaa vuonna 2010 annetussa suosituksessa esittämästään pyynnöstä, että EU:n jokaisessa kahdenvälisessä ja monenvälisessä kauppasopimuksessa olisi oltava kattavat, täytäntöönpanokelpoiset ja kunnianhimoiset kauppaa ja kestävää kehitystä koskevat luvut; painottaa, että EU:n eri kauppasopimusten kauppaa ja kestävää kehitystä koskevissa luvuissa on eroavuuksia; kehottaa siksi komissiota huolehtimaan mahdollisimman suuresta yhdenmukaisuudesta kaikissa kauppaneuvotteluissa ja sisällyttämään sopimuksiin kauppaa ja kestävää kehitystä koskevia lukuja, jotka sisältävät seuraavaa:\na) kaikkien osapuolten alustava sitoumus ratifioida ja panna tehokkaasti täytäntöön neljä ensisijaista ja kahdeksan keskeistä ILO:n yleissopimusta sekä kansainväliset monenväliset ympäristösopimukset;\nb) ihmisoikeuslausekkeiden ja kauppaa ja kestävää kehitystä koskevien lukujen kattaminen yleisellä riitojenratkaisumekanismilla samalla tavalla kuin sopimuksen muiden osien kyseessä ollessa, kuten vuoden 2010 suosituksissa pyydettiin, jotta varmistetaan ihmisoikeuksien sekä sosiaalisten ja ympäristönormien noudattaminen;\nc) työmarkkinaosapuolten ja kansalaisyhteiskunnan mahdollisuus esittää valituksia ja hakea muutosta valitusmenettelyn avulla;\nd) tehokkaat ehkäisevät toimenpiteet, myös rahallisten korvausten muodossa, sopimuksen kestävää kehitystä koskevan luvun todetuissa vakavissa rikkomistapauksissa; tällaiset toimenpiteet voitaisiin toteuttaa tilapäisesti hidastamalla, vähentämällä tai jopa keskeyttämällä sopimuksessa määrättyjen tiettyjen kauppaetujen soveltaminen viimeisenä keinona kyseisten normien vakavissa ja jatkuvissa rikkomistapauksissa; toimintasuunnitelmien käyttöönotto kumppaniemme kanssa voisi auttaa korjaamaan kauppa- ja investointisopimusten tiettyjen sitoumusten noudattamatta jättämisen;\n22. toistaa vaatimuksen, että on perustettava kestävää kehitystä koskevia foorumeja tai neuvoa-antavia ryhmiä sopimuksen laadinnan eri vaiheita varten aina neuvotteluista täytäntöönpanoon asti; muistuttaa, että kaikkien kansallisten neuvoa-antavien ryhmien olisi oltava täysin riippumattomia ja niiden käytössä olisi oltava riittävät resurssit; panee merkille EU:n nykyisten kauppasopimusten mukaisesti perustamien kansallisten neuvoa-antavien ryhmien joidenkin jäsenten usein esittämän arvostelun siitä, ettei niiden keskusteluilla ole käytännön vaikutusta ja ehdottaa, että komissio toteuttaa seuraavat toimenpiteet:\na) luodaan raportointijärjestelmä, joka antaa parlamentille mahdollisuuden arvioida neuvoa-antavien ryhmien työtä;\nb) vastataan järjestelmällisesti ja konkreettisesti EU:n kansallisten neuvoa-antavien ryhmien esittämiin huolenaiheisiin ja seurataan EU:n kansalaisjärjestöjen ja työmarkkinaosapuolten tässä yhteydessä esittämiä aloitteita;\nc) sisällytetään kauppaa ja kestävää kehitystä koskeviin lukuihin tehokkaan täytäntöönpanon mahdollistavat logistiset perusmääräykset, sillä nämä seikat ovat osoittautuneet joissakin tapauksissa vakaviksi esteiksi, sekä niihin liittyvät liitännäistoimenpiteet, kuten teknisen avun ja yhteistyöohjelmat;\n23. edellyttää ruohonjuuritason järjestöjen avoimuuden lisäämistä ja vastuunottoa laadittaessa kansainvälistä kauppaa koskevia sääntöjä ja kansallista kauppapolitiikkaa, ja katsoo, että samalla on varmistettava, että työntekijöiden oikeuksia, ihmisoikeuksia ja naisten oikeuksia kunnioitetaan yhdenmukaisesti;\n24. kehottaa komissiota ottamaan parlamentin tiiviimmin mukaan kauppa- ja investointisopimusten täytäntöönpanon seurantaan, joka koskee ihmisoikeuksien sekä sosiaali- ja ympäristönormien noudattamista, ja kehottaa neuvostoa kuulemaan parlamenttia kaikista päätöksistä tarkistaa sopimuksen soveltamista tai jopa keskeyttää tarvittaessa sen soveltaminen;\nIhmisoikeudet ja ympäristö- ja sosiaalinormit yksipuolisella tasolla\n25. on tyytyväinen uuden yleisen tullietuusjärjestelmän (GSP) (asetus (EU) N:o 978/2012) voimaantuloon 1. tammikuuta 2014 ja GSP-järjestelmää vuosina 2014–2015 koskevan ensimmäisen seurantakertomuksen julkaisemiseen; katsoo, että kauppapolitiikan on oltava keino edistää korkeampia sosiaali- ja ympäristönormeja EU:n kumppanimaiden keskuudessa ja kehottaa siksi komissiota toteuttamaan seuraavat korjaavat toimenpiteet:\na) selvennetään joko delegoidun säädöksen tai asetuksen (EU) N:o 978/2012 tulevan tarkistuksen avulla kansainvälisen yleissopimuksen ”tosiasiallisen täytäntöönpanon vakavan laiminlyönnin” ja kansainvälisessä yleissopimuksessa olevien periaatteiden ”vakavan ja järjestelmällisen rikkomisen” määritelmiä;\nb) konsultoidaan kaikkia asianomaisia valvontaelimiä, jotta GSP-asetuksessa mainittujen kansainvälisten yleissopimusten noudattamista voidaan arvioida asianmukaisesti; kehottaa kiinnittämään arvioinnissa erityisesti huomiota ILO:n yleissopimusten soveltamista käsittelevän asiantuntijakomitean näkemyksiin tullietuuksien myöntämisestä ja suspendoimisesta GSP-asetuksen mukaisesti;\nc) parannetaan asetuksen (EU) N:o 978/2012 tulevassa tarkistamisessa edunsaajamaiden antamien sitoumusten seurantaa; työmarkkina-osapuolille ja kansalaisjärjestöille olisi annettava virallinen asema GSP- ja GSP+-järjestelmien seurannassa erityisesti komissiolle esitettyjen huolenaiheiden kuulemis- ja vastaamismenettelyssä;\nd) sisällytetään GSP-asetukseen myös yritysten yhteiskuntavastuu, kuten vuonna 2010 pyydettiin, jotta varmistetaan, että monikansalliset yritykset noudattavat ihmisoikeuksiin, työnormeihin ja ympäristölainsäädäntöön liittyviä kansallisia ja kansainvälisiä oikeudellisia velvoitteita;\ne) seurataan ja arvioidaan Kaikki paitsi aseet -aloitteen ja tavanomaisten GSP-järjestelyjen täytäntöönpanoon ja tehokkuuteen liittyvää kehitystä ja raportoidaan Euroopan parlamentille;\n26. tukee komission sitoutumista lapsityövoiman käytön poistamiseen; pitää myönteisenä komission yksiköiden valmisteluasiakirjan hyväksymistä ja toistaa vuonna 2010 esittämänsä pyynnön tasapainoisesta ja realistisesta lainsäädäntöehdotuksesta, johon sisältyy esimerkiksi seuraavia toimia; sellaisten tuotteiden merkitseminen, joiden valmistuksessa ei ole käytetty lapsityövoimaa, kauppaetuuksien myöntäminen tietyt työnormit täyttäville maille ja horisontaaliset tuontikiellot tuotteille, joiden valmistuksessa on käytetty lapsityövoimaa; korostaa, että on tärkeää sisällyttää tavoite pakko- ja lapsityövoiman torjumisesta EU:n kauppasopimusten kauppaa ja kestävää kehitystä koskeviin lukuihin muiden kuuden ILO:n keskeisen yleissopimuksen rinnalla, samoin kuin WTO:n, OECD:n ja ILO:n puitteissa pidetyissä kansainvälisissä keskusteluissa EU:n antama sitoumus monenvälisen ulottuvuuden edistämisestä;\n27. vahvistaa vastustavansa kaikkea sellaista suoraa ja välillistä tarjontaa, joka haittaisi energiaan liittyvien palvelujen kauppaa ja mahdollistaisi tukien teknologisen neutraaliuden; kehottaa komissiota ja jäsenvaltioita ottamaan vakavasti huomioon sen, että kansainvälisen kaupan lisääntyvät hiilidioksidipäästöt heikentävät EU:n ilmastostrategiaa, ja korostaa, että siirtyminen paikallisiin tuotanto- ja kulutusmalleihin voi edesauttaa Pariisin sopimuksen tavoitteiden saavuttamista;\n28. muistuttaa, että ilmastonmuutoksen sekä kestämättömän ja laittoman perushyödykkeiden hankinnan aiheuttaman metsäkadon välillä on väistämätön yhteys; kehottaa komissiota takaamaan FLEGT-lupajärjestelmän ja EU:n puutavara-asetuksen tehokkaan täytäntöönpanon, puutavaran toimitusketjujen laillisuutta koskeva velvoite mukaan luettuna;\n29. on tyytyväinen komission päätökseen aloittaa toteutettavuustutkimus metsäkatoa ja metsien tilan heikkenemistä koskevasta EU:n toimintasuunnitelmasta;\n30. toistaa parlamentin vuonna 2010 esittämän pyynnön yritysten yhteiskuntavastuun sisällyttämisestä EU:n kaikkiin kauppasopimuksiin ja ehtoihin täytäntöönpanon parantamiseksi; korostaa erityisesti komission mahdollisuutta suorittaa tutkimuksia yritysten yhteiskuntavastuuseen liittyvien sitoumusten väitetyn rikkomisen yhteydessä ja kehittää EU:n yhteyspisteitä OECD:n yhteispisteiden tarjoaman mallin mukaisesti ja niitä vahvistaen; pyytää komissiota tehostamaan ponnistelujaan sen varmistamiseksi, että yritykset täyttävät velvoitteensa kaikissa toimitusketjuissaan ja noudattavat täysimääräisesti ILO:n keskeisiä työnormeja ja kansainvälisesti tunnustettuja yritysten yhteiskuntavastuuta koskevia normeja, erityisesti äskettäin päivitettyjä monikansallisia yrityksiä koskevia OECD:n suuntaviivoja, YK:n Global Compact -aloitteen kymmentä periaatetta, yhteiskuntavastuuta koskevaa ISO 26000 -standardia, monikansallisia yrityksiä ja sosiaalipolitiikkaa koskevaa ILO:n kolmikantaista periaatejulistusta sekä yritystoimintaa ja ihmisoikeuksia koskevia YK:n ohjaavia periaatteita erityisesti vaatetus- ja kaivannaisteollisuudessa, joissa ihmisoikeuksien ja sosiaalinormien loukkauksia koskevat riskit ovat yleisempiä; muistuttaa, että Bangladeshissa vuonna 2013 tapahtuneen Rana Plazan tragedian jälkeen komissio pani alulle kestävyyttä koskevan aloitteen yhteistyössä Bangladeshin, ILO:n ja Yhdysvaltojen kanssa; korostaa tässä yhteydessä, että on tarpeen saavuttaa kestävyyttä koskevan aloitteen tavoitteet, jotta voidaan edistää työntekijöiden oikeuksia ja huolehtia entistä vastuullisemmin kansainvälisen tason toimitusketjuista; pyytää komissiota ulottamaan tämän tyyppiset ohjelmat ja toimet koskemaan EU:n muita kauppakumppaneita;\n31. pitää keskeisen tärkeänä, että jatketaan toimia kansainvälistä sijoitustoimintaa ja monikansallisia yrityksiä koskevaan OECD:n julistukseen liittymiseksi, varmistetaan, että suuntaviivat mainitaan erityisesti kaikissa EU:n ja kolmansien maiden välisissä uusissa sopimuksissa ja siirrytään passiivisesta lähestymistavasta aktiiviseen lähestymistapaan näiden sopimusten täytäntöönpanossa; kehottaa komissiota varmistamaan avoimuuden yritysten toimintaa koskevan tiedon saannissa ja ottamaan käyttöön tehokkaan ja toteuttamiskelpoisen raportointijärjestelmän, joka tarjoaa tietoja tuotteiden arvoketjuista; muistuttaa vuonna 2010 esittämästään kannasta, jonka mukaan yrityksiä olisi pyydettävä julkaisemaan yhteiskuntavastuuta koskevat tuloksensa ja yritysten olisi noudatettava asianmukaista huolellisuutta; kehottaa komissiota saattamaan ajan tasalle yritysten yhteiskuntavastuuta koskevan strategiansa, jonka mukaisesti otetaan käyttöön tiukemmat raportointi- ja noudattamisvaatimukset ja jonka avulla varmistetaan tehokkaampien yritystoimintaa ja ihmisoikeuksia koskevien YK:n ohjaavien periaatteiden täytäntöönpano, ja kehottaa jäsenvaltioita tukemaan yritysten yhteiskuntavastuun edistämistä kauppasopimuksissa;\n32. kehottaa EU:ta luomaan vuoropuhelufoorumeja kansalaisyhteiskuntaa, yrityksiä, kansainvälisiä järjestöjä ja muita yritysten yhteiskuntavastuuseen liittyviä toimijoita varten;\n33. kehottaa komissiota soveltamaan YK:n vastuullisen sijoittamisen periaatteiden ja YK:n Global Compact -aloitteen puitteissa toteutetusta Realising Long-term Value for Companies and Investors -hankkeesta (pitkän aikavälin arvon toteuttaminen yrityksille ja investoijille) saatuja tuloksia omaan Euroopan strategisten investointien rahastoonsa, vuoropuheluunsa investoijien kanssa kauppasopimusneuvottelujen yhteydessä sekä ”kestävän pääomamarkkinaunionin” käsitteen tukemiseen tukemalla kestävää kauppaa;\n34. muistuttaa, että monikansallisia yrityksiä ja sosiaalipolitiikkaa koskeva ILO:n kolmikantainen periaatejulistus, ihmisarvoista työtä koskeva ILO:n ohjelma ja monikansallisia yrityksiä koskevien OECD:n suuntaviivojen työtä koskevat osat ovat keskeisiä yritysten yhteiskuntavastuuta koskevia tekstejä; pyytää komissiota seuraamaan OECD:n ja YK:n aloitteita sisällyttämällä äskettäin laaditut kansainväliset normit EU:n lainsäädäntöön ja kehottaa edistämään tasapainoisia ja kattavia poliittisia suosituksia, myös globaaleihin arvoketjuihin liittyvää vahvaa kestävän kehityksen näkökulmaa, G20-maiden kauppaministereiden kokouksessa Shanghaissa heinäkuussa 2016;\n35. muistuttaa, että EU on maailman johtava toimija tarkasteltaessa yritysten yhteiskuntavastuuta koskevia kansallisia toimintasuunnitelmia; kehottaa komissiota edistämään aktiivisesti vastuullista liiketoimintaa ulkomailla toimivien EU:n yritysten piirissä ja keskittymään erityisesti sen varmistamiseen, että yritykset noudattavat tiukasti kaikkia oikeudellisia velvoitteitaan, jotka johtuvat joko kansallisesta lainsäädännöstä tai mahdollisista kahdenvälisistä taikka kansainvälisistä oikeudellisista velvoitteista, joita niiden liiketoimintaan sovelletaan, ja varsinkin ihmisoikeuksiin, työelämään ja ympäristöön liittyvien kansainvälisten normien ja sääntöjen noudattamiseen; kehottaa lisäksi komissiota toimimaan tätä varten aktiivisesti kumppanimaidensa kanssa, jotta voidaan vaihtaa parhaita käytäntöjä ja tietämystä tavoista ja keinoista liiketoimintaympäristön ja vastuullista liiketoimintaa koskevan tietoisuuden parantamiseksi;\n36. katsoo, että yritysten yhteiskuntavastuuta koskevaa ohjelmaa on mukautettava alueiden ja maiden erityistarpeisiin kestävän taloudellisen ja sosiaalisen kehityksen edistämiseksi;\n37. kehottaa komissiota ryhtymään kaupan ja investointien alan toimiin ja kannustamaan ja palkitsemaan yrityksiä, jotka toteuttavat yritysten yhteiskuntavastuuta edistäviä strategioita, myöntämällä merkintöjä, tarjoamalla ensisijaisen pääsyn EU:n julkisten hankintojen markkinoille ja perustamalla pk-yrityksille suunnattuja tukiohjelmia;\n38. pitää erittäin myönteisenä, että suuryritysten velvoite raportoida ihmisoikeuksista on sisällytetty muiden kuin taloudellisten tietojen julkistamista koskevaan direktiiviin; kehottaa EU:n jäsenvaltioita saattamaan tämän direktiivin pikaisesti ja tehokkaasti osaksi kansallista lainsäädäntöään; kiinnittää huomiota YK:n ohjaavien periaatteiden raportointikehykseen, suuryrityksiä koskevaan Corporate Human Rights Benchmark ‑järjestelmään sekä integroitua raportointia koskevaan tavoitteeseen ja kehottaa kaikkia EU:ssa julkisesti noteerattuja yhtiöitä ja niiden sidosryhmiä noudattamaan direktiivin henkeä EU:ssa ja EU:n ulkopuolisessa kaupankäynnissä;\n39. kehottaa EU:ta ja jäsenvaltioita osallistumaan aktiivisesti YK:n ihmisoikeusneuvoston ja YK:n ympäristöohjelman (UNEP) työhön sellaisen kansainvälisen sopimuksen aikaansaamiseksi, jonka perusteella monikansalliset yritykset voidaan saada vastaamaan tekemistään ihmisoikeusrikkomuksista ja ympäristönormien rikkomisista;\n40. korostaa, että näiden suositusten tehokas täytäntöönpano on erittäin tärkeä tekijä Euroopan parlamentin arvioidessa komission neuvottelemia kauppasopimuksia; pyytää komissiota vastaamaan yksityiskohtaisesti ja oikea-aikaisesti kaikkiin tässä päätöslauselmassa esiin nostettuihin seikkoihin;\n(5) YK:n yleiskokouksen 25. syyskuuta 2015 hyväksymä päätöslauselma (A/RES/70/1)(http://www.un.org/ga/search/view_doc.asp?symbol=A/RES/70/1&Lang=E)\n(6) EUVL L 347, 30.12.2005, s. 1.\n(7) EUVL L 303, 31.10.2012, s. 1.\n(12) Hyväksytyt tekstit, P8_TA(2015)0294.\n(13) EUVL C 99 E, 3.4.2012, s. 31.\n(14) EUVL C 99 E, 3.4.2012, s. 94.\n(15) A/HRC/RES/26/9 (http://www.ihrb.org/pdf/G1408252.pdf)


Instagram-upotteen luonti verkkosivuille - Sisältöeditori | Opiferum - Ohjeet\nTäältä löydät ohjeet julkaisualustamme sisällön muokkaukseen, uusien sivujen luonnista, tekstin muotoilusta ja kuvasliderien käytöstä aina Google Maps -karttaupotteiden luomiseen.\nInstagram-upotteen luonti verkkosivuille\nTässä ohjeessa käydään läpi tarvittavat toimenpiteet Instagram-upotteen luomiseksi verkkosivuja varten. Ohje sisältää myös opastuksen Instagram-tilin luontiin, mikäli yritykselläsi/yhdistykselläsi ei sellaista vielä ole.\nSiirry osoitteeseen https://www.instagram.com/accounts/emailsignup/ aloittaaksesi uuden tilin rekisteröinnin.\nVoit luoda tilin nopeasti käyttämällä esimerkiksi henkilökohtaista Facebook-tiliäsi rekisteröitymiseen, tai täyttää sivulla pyydetyt henkilötiedot. Instagram-tili on luontivaiheessa aina henkilökohtainen tili, joka tulee muuttaa yritystiliksi rekisteröitymisen jälkeen.\nKirjauduttuasi Instagram-palveluun henkilökohtaisilla tunnuksillasi, valitse oikeasta yläkulmasta Asetukset > Tili > Vaihda ammattilaistiliin.\nValitse tämän jälkeen parhaiten yritystäsi kuvaava luokka ja täydennä yritysprofiiliasi halutessasi lisää.\nTarkemmat ohjeet yritystilin määrittämiseen:\nUpotteen luonti LightWidget-palvelussa\nKäytämme lähtökohtaisesti kaikissa verkkosivutoteutuksissamme kolmannen osapuolen LightWidget-palvelua luomaan ja hallinnoimaan verkkosivuille liitettäviä Instagram-upotteita. Palvelu on joustava, luotettava ja edullinen, sekä helppokäyttöinen.\nSiirry osoitteeseen https://lightwidget.com/create-account aloittaaksesi uuden tilin rekisteröinnin.\nTäytä rekisteröintilomakkeessa pyydetyt tiedot, lue ja hyväksy palvelun käyttöehdot ja paina sitten Create account.\nLuotuasi tilin, palvelu kirjaa sinut automaattisesti sisään ja esittää yksinkertaiset Getting started-ohjeet. Tästä osiosta sinun tuleekin siirtyä yhdistämään yrityksesi Instagram-tili painamalla Connect account.\nSinua pyydetään kirjautumaan Instagramiin (mikäli et ole jo kirjautuneena) ja tämän jälkeen sallimaan LightWidget-palvelun toiminnallisuuden kannalta tarvittavat käyttöoikeudet sovellukselle. Sovelluksen oikeus hallita mediaa on valinnainen, mutta lisää sallittaessa myöhemmin luotavalle upotteelle ominaisuuksia.\nMikäli et halua luoda upotetta itse, tai olet tilannut meiltä ns. avaimet käteen-palvelun, siirry ohjeessa kohtaan Kehittäjäkoodin liittäminen.\nMikäli seurasit ohjetta järjestyksessä, ruudulla pitäisi nyt näkyä juuri liittämäsi Instagram-tili ja tämän yhteydessä Create widget-painike. Löydät upotteet myös vasemmasta sivuvalikosta valitsemalla Widgets.\nSeuraavaksi pääset määrittämään upotteen ulkoasun. Vasemmalta löydät ulkoasuun ja asetteluun liittyvät asetukset Layout, Posts, Captions, Header, Footer, Colors, Buttons ja Advanced. Osassa asetusvalikoita näet monitoria, tablettia tai matkapuhelinta kuvastavan ikonin. Tämä tarkoittaa, että nämä asetukset voidaan säätää kullekin laitteelle erikseen. Laitenäkymää voit vaihtaa oikealla näkyvästä esikatselusta, jossa pitäisi näkyä Instagram-tilillesi lisäämiäsi kuvia ja videoita.\nMääritä upote verkkosivujesi ulkoasuun sopivaksi tai muuten silmää miellyttäväksi ja paina sitten Create.\nRuudulle avautuu näkymä, jossa on verkkosivuille lisättävä upote (voit toimittaa tämän asiakaspalveluumme sähköpostitse tai lähestyä asiakaspalveluamme Livechatin välityksellä, mikäli haluat meidän lisäävän upotteen sivuillesi).\nLightWidget-palvelua voi käyttää myös maksutta, mutta useimmissa tapauksissa ilmainen versio upotteesta ei kuitenkaan toimi nykyaikaista standardia noudattavilla verkkosivuilla, sillä upotteen SSL-suojattu versio tulee ainoastaan päivityksen myötä, eikä suojaamaton upote toimi SSL-suojatulla verkkosivustolla.\nYksittäisen upotteen päivittäminen maksaa $10 kertamaksun (noin 8,86 €), eikä sisällä toistuvia tai uusiutuvia maksuja. Päivitysmaksun voi suorittaa turvallisesti Paypal-maksuoperaattorin kautta joko omaa Paypal-tunnusta tai pankki-/luottokorttia käyttäen.\nMaksun jälkeen upotteen verkkosivuille sijoitettava koodi päivittyy, ja käytössäsi on nyt SSL-suojattu versio upotteesta. Päivittäminen tuo myös muita parannuksia upotteeseen, kuten tiheämmän julkaisujen päivitysvälin (24 tunnista 30 minuuttiin), nopeamman toiminnan sekä mahdollisuuden muokata luotua upotetta.\nHuomioithan, että päivitys koskee vain yhtä valittua upotetta. Mikäli siis tahdot esimerkiksi verkkosivustosi etusivulle hieman erinäköisen Instagram-syötteen kuin sisäsivuille, joudut päivittämään myös toisen upotteen edellä kuvatun prosessin mukaisesti.\nValinnaisena varotoimena suosittelemme lisäämään yrityksemme kehittäjäkoodin (Developer code) LightWidget-tiliisi.\nTämä onnistuu kohdasta Developers.\nSyötä seuraava koodi sivulla näkyvään tekstikenttään ja paina sitten Add new developer.\nKehittäjäkoodin avulla annat meille, Opiferum Oy:lle mahdollisuuden luoda ja muokata LightWidget-upotteitasi. Tämä on erittäin hyödyllistä silloin, kun et esimerkiksi halua itse luoda tai hallita upotteita, tai jos tarvitset teknistä tukea niihin liittyen.\nSisällön muokkaaminen (9)\nEdistyneet toiminnot (4)\nCopyright © Opiferum 2019 Opiferum, Hämeentie 2, 13200 Hämeenlinna | Puh. +358102291919 | asiakaspalvelu@opiferum.com Sovellus: Opiportal 3


Varma assistentti – Näin olet esillä vakuuttavasti – Etelä-Pohjanmaan kauppakamari\nVarma assistentti – Näin olet esillä vakuuttavasti\nAika: 3.5.2017 klo 8:45 - 16:00\nIlmoittaudu viimeistään ma 24.4.\nKouluttaja: Ulla Vilkman, Timanttia Consulting Oy\nKenelle assistentit, sihteerit, asiantuntijat, asiakaspalvelutyöntekijät, myyjät\nKehitä omia vahvuuksiasi ja valmiuksiasi vuorovaikutukseen, tunnista oma tyylisi. Yhteistyöneuvottelut ja keskustelut sujuvat huomioituasi kuulijasi keskustelutyylin. Ennakkotehtävänä osallistujille laaditaan EASI -käyttäytymis- ja vuorovaikutustyylikartoitus.\nAssistentin työhön usein kuuluu toimiminen yhteistyössä monien eri tahojen kanssa niin organisaation sisällä kuin ulkopuolellakin. Mikäli työssäsi on tarpeen vakuuttaa keskustelukumppanisi, saada yhteistyö sujumaan erilaisissa työryhmissä tai esitellä asioita ryhmille, on tämä koulutus tarkoitettu sinulle.\nKoulutuksen tavoitteena on antaa sinulle paremmat valmiudet vakuuttavaan vuorovaikutukseen ja esiintymiseen tunnistamalla omat vahvuutesi vuorovaikutuksessa sekä opastamalla sinua huomioimaan keskustelukumppanin tai kuulijoiden vuorovaikutustyylit.\nEri tyylien huomiominen esiintymistilanteissa\nEnnakkotehtävänä koulutukseen tehdään henkilökohtainen käyttäytymis- ja vuorovaikutustyylin kartoitus (Master EASI), jonka tietoja osallistujat hyödyntävät oman kehittymisensä tukena.\nKouluttajana toimii Ulla Vilkman, johtamisen ja esimiestyön kehittäjä, Timanttia Consulting Oy. Ulla kouluttaa yrityksissä ja organisaatioissa muun muassa etäjohtamisesta, joustavaan työhön sopivista työskentelytavoista, vuorovaikutuksesta ja yhteistyöstä. Ullalla on usean vuoden kokemus työelämän koulutuksista ja hän saa palautetta käytännönläheisestä ja keskustelevasta koulutustyylistään.\nEdellinen Edellinen koulutus: Hyväksytty Hallituksen Jäsen HHJ-kurssi\nSeuraava Seuraava koulutus: Tilinpäätöksen tulkinta


Taru Annika: Mökkihöperöinä\nJuhannukseksi kaivattiin luontoa, mökkiä, kotimaata, mahdollisimman rentoa olemista ja saunaa. Lähdettiin siis ystäväpariskunnan kanssa veneellä kohti vanhempieni kesämökkiä, ja täytyy sanoa, että aika loppui kesken, niin hyvin viihdyttiin.\nJuhannus oli yhtä kuin superkuun ihmettelyä, maailman huonoimman seurapelin pelaamista, paaaljon ruokaa ja hyvää juomaa. Tärkeimpänä tietenkin rennoista rennoin asenne, joka salli sen, ettei hiuksia ole pakko harjata, jos ei halua, meikkiä ei käytetä, jos ei välttämättä halua, saunaan mennään kuin siltä tuntuu ja ruokaa syödään niin paljon kuin mahaan mahtuu.\nAi niin, meidän juhannukseen ei kuulunut hyttyset eivätkä paarmat! Juhannusvieraillamme oli nimittäin mukana oiva vekotin, joka laitettiin terassin pöydälle, josta se karkoitti kaikki ei-toivotut vieraat takaisin pusikkoon. Laitteen nimeä en muista, mutta vastaavia varmasti löytyy kun vähän liikkeissä kyselee. Ehdoton laite, jos haluaa säästyä ininän lisäksi kutinalta ja hampaiden kiristelyltä.


Bottas pelkää pahinta\nValtteri Bottaksen Williams on aloittanut kauden vaisusti.\nWilliamsin nykyvire saa Valtteri Bottaksen mietteliääksi. EPA/AOP\n24.04.2015 klo 11:52\nKuluvalla kaudella sekä Bottas että tallikaveri Felipe Massa on jätetty jokaisessa kilpailussa palkintopallin ulkopuolelle. Tämä johtuu siitä, että Mercedeksen ja Williamsin väliin on kiilannut uusiutunut Ferrari.\nWilliamsin pääinsinööri Rob Smedley varoitti äskettäin omiaan, että myös Red Bull saattaa yllättää myöhemmin kaudella, jos vauhtia ei ala löytyä.\nBottaksen mielestä uudet päivityksen Barcelonaan tuovat tallille toivoa, vaikka pelimerkit ovatkin yhä muiden käsissä. Brittitalli lähti kauteen GP-voitot mielessään, mutta todellisuus näyttää juuri nyt karulta.\n– Tänä vuonna eron kurominen umpeen on vaikeaa, koska Ferrari on ottanut valtavia askelia eteenpäin avauskisan jälkeen, nastolainen myöntää.\n– Olen vakuuttunut, että parannamme, mutta totta kai kärkitallien kehittyminen ratkaisee sen, saammeko heitä kiinni.\nParhaimmillaan neljänneksi sijoittuneella Bottaksessa on plakkarissa 30 MM-pistettä.\nRäikkönen puhuttaa yhä: "18 miljoonan euron suoritus"\nHurja väite: "Olen varma, että Mercedes on auttanut Ferraria"


Niinistön Yhdysvaltain-vierailu lopuillaan – mitä saimme irti Obaman tapaamisesta? - Kotimaa - Uutiset - MTV.fi\nNiinistön Yhdysvaltain-vierailu lopuillaan – mitä saimme irti Obaman tapaamisesta?\nKotimaa Julkaistu 14.05.2016 17:45 (Päivitetty 14.05.2016 20:00)\nYksi Pohjoismaiden ja Yhdysvaltojen yhteisen huippukokouksen tärkeimmistä anneista oli presidentti Sauli Niinistön mukaan se, että se lähensi Pohjoismaita.\n– Pohjoismaat tekivät poikkeuksellista yhteistoimintaa olemalla täällä yhdessä ja esittämällä yhteisiä näkemyksiä, presidentti totesi toimittajille huippukokousta seuraavana aamuna pitämässään lehdistötilaisuudessa Washingtonissa.\nYhteistyö Pohjoismaiden kesken sujui presidentin mukaan hyvin.\n–Kyllähän se tiivistää Pohjoismaiden keskinäistä tunnelmaa, kun meidät yhteen pannaan. Se synnyttää varmasti Pohjoismaiden keskenkin uutta ajattelua.\nSauli Niinistön mukaan kaikki pohjoismaiset valtionpäämiehet tavoittelevat myös kahdenvälisiä vierailukutsuja Valkoiseen taloon. Silti isompi huippukokous saattoi olla antoisampi vaihtoehto.\n– Muistaakseni Norjan pääministeri asian hyvin ilmaisi, että puoli tuntia kahden kesken tai lähes koko päivän tapaaminen kuudestaan, kyllä tämä jälkimmäinen vaihtoehto antaa kaikille enemmän.\nVierailun aikana käsitellyistä asiakysymyksistä presidentti Niinistölle tärkein oli Yhdysvaltojen ja Venäjän vuoropuhelu. Vierailun perusteella hänelle jäi tilanteesta toiveikas kuva siitä, että maat yrittävät saada välillään toimivan keskusteluyhteyden.\nIlmastonmuutoksen torjumisesta keskustellessaan huippukokouksen maat kiittelivät presidentin mukaan toisiaan.\nLiput tekivät vaikutuksen\nVaikka vierailu oli yhteinen, presidentti Niinistölle tarjoutui päivän mittaan mahdollisuuksia vaihtaa ajatuksia presidentti Barack Obaman kanssa myös kahden kesken.\nVirallisella illallisella presidentti Niinistö istui presidentti Obamaa vastapäätä, ja Suomen ja Yhdysvaltojen presidenttiparit pääsivät keskustelemaan kaikessa rauhassa.\n– (Keskustelun teemat) liittyivät paljonkin turvallisuuteen, mutta ne liittyivät myös Suomeen, Niinistö kertoo.\n– Presidentti ja hänen puolisonsa tuntuivat tuntevan Suomen hyvin ainakin päällisin puolin.\nVirallisempien asioiden lisäksi parit juttelivat koiristaan.\nEniten presidenttiä kosketti vierailulla Pohjoismaiden ja Yhdysvaltojen lippujen näkeminen Washingtonin keskustassa. Presidentti ehti ihailla lippuja saapumispäivänään ennen virallisen ohjelman alkua.\n– Oli komeata, kun kävelin kohti Valkoista taloa ja koko matka oli liputettu. Sitten kiersin vielä Valkoisen talon korttelin, joka on laaja, ja se oli kokonaan liputettu. Kyllähän se oli koskettavaa.\nTämä ei ollut Nato-kokous\nSauli Niinistö painottaa, että pohjoismaisten valtionpäämiesten ja Yhdysvaltojen huippukokouksessa ei ollut kyse Natosta. Niinistön mukaan tapaamisessa ei sen enempää houkuteltu ketään Natoon kuin pyydelty sotilasliiton jäsenyyttäjään.\nSuomi ja Yhdysvallat olivat presidentin mukaan jo valmiiksi menossa samaan suuntaan, mutta tapaaminen kenties vähän vauhditti yhdessä kulkemista.\nSen sijaan pohjoismainen yhteistyö otti askeleen eteenpäin, kun maat tekivät valtiovierailun yhdessä.\n– Pohjoismaat tekivät poikkeuksellista yhteistoimintaa olemalla täällä yhdessä ja esittämällä yhteisiä näkemyksiä, presidentti sanoo.\nHuippukokouksen aiheena olivat muun muassa arktiset asiat\nNiinistö kiitti eilen Yhdysvaltoja johtajuudesta ilmastonmuutoksen vastaisessa taistelussa ja sitoutumisesta Eurooppaan ja sen turvallisuuden edistämiseen.\nNiinistö esitti kiitoksensa puheessa, jonka hän piti Obamalle pohjoismaisten valtionpäämiesten vierailun aluksi Valkoisessa talossa.\nIslannin pääministeri Sigurdur Ingi Johannsson, presidentti Sauli Niinistö ja Tanskan pääministeri Lars Lokke Rasmussen.\nVierailun päätti presidentti Obaman ja hänen puolisonsa Michelle Obaman tarjoama virallinen juhlapäivällinen.\nNiinistö laski seppeleen Tuntemattoman sotilaan haudalle\nSauli Niinistö laski Yhdysvaltain vierailullaan tänään seppeleen tunnistamattomien sotavainajien muistomerkille.\nTuntemattoman sotilaan hautana tunnettu muistomerkki sijaitsee Arlingtonin hautausmaalla Virginian osavaltiossa pääkaupunki Washingtonin liepeillä.\nSeppeleen lasku kuuluu tavallisesti Valkoiseen taloon tehtävien valtiovierailujen ohjelmaan.\nObama rennoissa tunnelmissa illallisella – Jenni Haukio edusti Linnan juhlista tutussa puvussa 14.5.2016\nNämä jäävät Obamalle muistoksi - katso Niinistön lahjalista Valkoiseen taloon 14.5.2016\nVapaavuori HS:lle: Niinistöä tarvitaan jatkokaudelle 14.5.2016\nKRP:n tiedustelupomo MTV:lle: Tänä vuonna estetty kymmeniä vakavia väkivallantekoja – mukana kymmenkunta massamurhaa Sateet jatkuvat huomenna lännessä – idässä jopa 20 astetta lämmintä


Formula 1 - 2020 - 17 - Arabiemiirikuntien GP | F1-Forum\n55 Kierrosta / 305,355 km\n11:00 1. Vapaat harjoitukset\n15:00 2. Vapaat harjoitukset\n15:10 Grand Prix\nTämän hetken sääennusteet Yasiin:\nHitukalta lainattu kotka?\nVarmasti yhtä sydämellistä porukkaa. Liittovaltion vaakuna kyseessä.\nMersu odottaa ihan viime hetkelle asti Hamiltonin tilannetta. Russell hoitaa torstain media hommat.\nAutoihin tulee päämajojen työntekijöiden nimet eli jonkilainen uusi väritys autossa myös tämän viikonlopun ajan.\nJos Hämis ajaa lauantaina, niin onko Russelilla paikka Williamsilla?\nMielenkiinto kisaa kohtaan lopahti juuri 100%\nReaktiot: Demon Hiili, Vihreä lippu ja odetus\nNo voi kyrsä.\nAnsaitsee ajaa viimeistä kertaa autolla, millä voitti seitsemännen mestaruuden ja voihan tossa vielä kaunistella tämän kauden numeroitaan.\nVähän nurinkurista, mutta Hamiltonin paluuhan on Russelille melkeen kuin lottovoitto. Hyvin vähän olisi loppupeleissä ollut voitettavaa (no itse kisa toki..) toiseen kisaan Mersulla. Nyt saa pitää "ilmaiseksi" tuon osittain ylisuureksikin edelliskisan ansiosta kasvaneen hypen. Nyt vähänkään viime viikkoa vaisummalla suorituksella olisi palannut normaalien kuolevaisten joukkoon.\nReaktiot: mattipuh ja W124\nAika paljon täälläkin. Vittu.\nJumaliste on muuten pettynyttä ja negatiivista kommenttia uutiseen liittyen formuloiden virallisilla sometileillä. Taitaa tulla yllätyksenä Lewisille, Mersulle ja formula 1:lle.\nOlisi kyllä toivonut, että Russell olisi päässyt vielä uudelleen mersun rattiin. Mutta, korona jälkioireineen ei ole monestikaan pikkujuttu, kuten olemme saaneet kuulla neurologisista yms. oireista paljon. Toki esim. Perez ja Stroll ovat palanneet iskuun koronan jälkeen , mutta näinköhän on Hamilton täydessä vireessä näin nopeasti?\nÄäähhh... yks kisa ei ratkaise mitään eikä Russelista mitään leimaa jää. Jos olis hyvä ensi kausi, niin se muistettaisiin. Eikä ura tuohon lopu. Mutta nyt on ajanut useamman kisan tosi huonosti, se huolestuttaa. Rakentaa itselleen sellaisen taakan, että voiton hetkellä tulee taas karjumista ja Forum-kieltä.\nValtterin täytyy itsensä takia onnistua aika-ajossa ja startissa, niin elämä on siitä eteenpäin helpompaa. Onnistumiseen olisi hyvä lopettaa kausi, ainoa este sille on Bottas itse. Hamilton on kyllä lyötävissä.\nJa Bottas ajoi kärkeen.\nBottas kymmenen sekuntia nopeampi kuin Hamilton. Viikonloppu muualla kävi kalliiksi.


Salon lukion Business-linja - Tralla.fi\nSalon lukion Business-linja\nBusiness-linja tarjoaa lukio-opiskelijoille osaamista tulevia korkeakouluopintoja sekä tulevaisuuden työelämää varten. Business-linjan kurssit ovat monipuolisia ja käsittelevät taloutta ja sen ilmiöitä laajasti. Kursseilla opiskellaan myös oman talouden hallintaa, sijoittamista ja yrityksen perustamista.\nSalon lukiossa yhtenä erikoistumislinjana on business-linja. Linjan opinnot koostuvat vähintään 16 opintopisteen suuruisesta opintopaketista. Opiskelija voi rakentaa opintokokonaisuutensa harrastuneisuutensa, kiinnostuksensa\nBisness-linjan tavoitteena on\nedistää opiskelijan oma-aloitteisuutta ja vastuunottoa\nvahvistaa opiskelijan taloustaitoja\nvalmistaa opiskelijaa työelämään ja jatko-opintoihin\nOsa business-linjan opinnoista on Turun kauppakorkeakoulun tarjoamia opintoja, jotka opiskelija voi myöhemmin sisällyttää osaksi Turun kauppakorkeakoulun opintojaan. Kansainvälisen liiketalouden opinnot on suunniteltu yhteistyössä Talous ja Nuoret (Taloudellinen tiedotustoimisto, TAT) kanssa ja ne tarjoavat opiskelijalle mahdollisuuksia kesätöihin ja tutustumista moniin eri yrityksiin. TAT:in kansainvälisen liiketalouden opinnot luetaan hyväksi myös monissa yliopisto-opinnoissa. Business-linjan opintoihin on mahdollista sisällyttää myös vieraiden kielten opintoja sekä muita lukion opintoja.\nBusiness-linja sisältää monialaisia opintoja, jotka muodostuvat kolmesta osiosta – yleisopinnot, kieliopinnot sekä yrittäjyys ja sijoittaminen.\nLue lisää Salon lukion Business-linjan opinnoista\nKorkeakoulu- ja tiedeyhteistyöTaloustaidotTyöelämätaidot\nMerita Suikkanen / Salon kaupunki / Salon lukio


Pysyvä elintapamuutos vaatii kärsivällisyyttä ja ohjelman, joka auttaa sinua saamaan parhaan hyödyn treenaamisesta, ruokavaliosta ja vartalosi edellytyksistä, jotta saavutat tavoitteesi.\nF15 koostuu kolmesta kattavasta ruokavalio- ja harjoitusohjelmasta. Valitse Beginner 1 & 2, Intermediate 1 & 2 tai Advanced 1 & 2 sen mukaan, kuinka aktiivista elämää vietät. Kukin ohjelma on jaettu kahteen tasoon, jotka molemmat kestävät 15 päivää. Voit suorittaa joko yhden tai molemmat tasot.\nKun ostat F15-paketin, saat kattavan 48-sivuisen esitteen, joka sisältää kaiken tarvittavan tiedon molempia tasoja varten, ja tuotteet 1. tason 15 päivää varten.\nF15-ohjelmat on suunniteltu antamaan sinulle työkaluja, joita tarvitset tehdäksesi terveyttäsi edistävän elintapamuutoksen. Ohjelmaan kuuluu tarkoin valittuja tuotteita aktiivista elämäntapaa varten, harjoitusohjelmia, harjoitusvideoita, terveysvinkkejä ja ruokavalioneuvoja, jotka auttavat sinua pitämään kiinni terveellisistä elintavoista.\nSisältyvät tuotteet löydät tästä alta.\n2x FOREVER ALOE VERA GEL™ (2 x 1 litraa)\n1x FOREVER FIBER™ (30 annospakkausta)\n1x FOREVER THERM™ (60 tablettia)\n1x FOREVER ULTRA™ (15 annosta)\nIntermediate sopii sinulle, jos olet jo aktiivinen, mutta et ole saavuttanut toivomiasi tuloksia, tai jos olet valmis ottamaan seuraavan askeleen matkallasi kohti terveellisiä elintapoja.\nPaketti sisältää tarkoin valittuja tuotteita aktiivista elämäntapaa varten ja kattavan 48-sivuisen esitteen, jonka sisältämän monipuolisen harjoitusohjelman vaativuus lisääntyy vaiheittain. Lisäksi mukana on maistuvia ja terveellisiä reseptejä ja tietoa siitä, miten eri ruoka-aineet vaikuttavat elämäntapaasi, miten voit yksinkertaistaa ruokavaliotasi ja miten vältät kiusauksiin sortumisen sekä vinkkejä siitä, miten saavutat asettamasi tavoitteet.


Maahanmuutto muista kuin EU-maista - Työskentely Itävallassa - Itävallan liikeopas - www.advantageaustria.org\nRot-Weiß-Rot – Karte on voimassa 24 kuukautta ja sillä voi työskennellä sen työnantajan palveluksessa, jota varten se on haettu. Tämän jälkeen voi hakea Red-White-Red Card plus , joka takaa kortin omaavalla vapaan pääsyn työmarkkinoille.\nErityisen korkeasti koulutetuille tarkoitettu pistejärjestelmä (englanniksi) [pdf, 91.3kb] huomioi yleisten kriteerien (työkokemus, kielitaito ja ikä) lisäksi erityiset pätevyydet ja kyvyt, joille on voimakasta kysyntää Itävallan työmarkkinoilla.\nTyömarkkinatilanteen perusteella laaditaan ja julkaistaan joka vuosi luettelo työvoimapulasta kärsivistä ammateista . Vuodesta 2019 alkaen voidaan kussakin osavaltiossa määritellä asetuksella (Fachkräfteverordung) myös muita työvoimapulasta kärsiviä ammatteja.\nHe saavuttavat työvoimapulasta kärsivien alojen työntekijöitä koskevan pistejärjestelmän [pdf, 42.7kb] vaadittavan minimipistemäärän (vähintään 55 pistettä 90:stä).\nHe saavuttavat muuta työmarkkinoiden kannalta merkityksellistä työvoimaa koskevan pistejärjestelmän [pdf, 42.8kb] vaatiman minimipistemäärän (vähintään 55 pistettä 90:stä).\nNäiden ehtojen täyttymisen tulee selkeästi näkyä liikentoimintasuunnitelmassa sekä niille on saatava kirjallinen positiivinen lausunto Itävallan työvoimahallinnolta (AMS) .\nTäältä löydät lisätietoa työmarkkinoiden kannalta merkityksellisille itsenäisille ammatinharjoittajille suunnatusta kortista .\nLokakuusta 2017 alkaen uudet yrittäjät otetaan pätevinä maahanmuuttajina mukaan Rot-Weiß-Rot-korttijärjestelmään, ja heille perustetaan oma pistejärjestelmä [pdf, 47.6kb].\nRot-Weiß-Rot – Karte -korttia voidaan hakea suoraan Itävallassa 12-kuukautisen oleskelun aikana. Lisätietoa löydät muuttoliikeportaalista .\nRot-Weiß-Rot – Karte -kortin ansiosta kansainvälisillä ammattityöntekijöillä ja heidän perhenjäsenillään on mahdollisuus rakentaa yhteinen elämä Itävallassa .\nTäältä löydät konkreettista tietoa hakemuksen jättämisestä .\nPistejärjestelmä - erittäin korkeasti koulutettut työntekijät [pdf, 91.3 kb]\nPistejärjestelmä - alat joilla pulaa ammattitaitoisista työntekijöistä [pdf, 42.7 kb]\nPistejärjestelmä - muut merkittävät työntekijät [pdf, 42.8 kb]\nPistejärjestelmä – Startup-yrittäjät [pdf, 47.6 kb]


Autoliike Lähdemäki Kannentiivisteen vaihto | Autoliike Lähdemäki\nKannentiiviste (joka kantaa myös epävirallisempaa ”kansipahvin” nimeä) on tiiviste, joka tiivistää sylinterilohkon ja sylinterikannen välisen tilan. Sen tehtävä on pitää ilman ja polttoaineen seos sekä polttokaasut tiiviisti sylinterin sisällä ja estää öljyn, veden ja jäähdytysaineiden vuodot lohkon ja sylinterikannen välillä. Jos sylinterin sisäisiä aineita pääsee siitä ulos tai sen ulkopuolisia aineita sen sisään, seuraa tästä tyypillisesti moottorin tehon laskua sekä ylikuumenemista.\nUsein kuulee sanottavan, että kannentiiviste on palanut. Palaminen onkin kenties yleisin kannentiivisteen vikojen aiheuttaja. Sanonta oli erityisen osuva ennen, jolloin kannentiivisteet valmistettiin asbestista tai grafiitista. Nykyisin kyseisistä materiaaleista tehdyistä kannentiivisteistä on luovuttu niihin yhdistettyjen terveyshaittojen ja huonomman lämmönkestävyyden johdosta. Nykyisetkään kannentiivisteet eivät kuitenkaan kestä liiallista kuumuutta, joka voi seurata esimerkiksi liian vähästä jäähdytysnesteen määrästä. Kannentiivisteen palaessa jäähdytysnestettä voi myös päästä vuotamaan, mikä puolestaan pahentaa tilannetta entisestään. Mistä oireista kannentiivisteen palamisen tai viallisuuden voi sitten tunnistaa?\nKannentiivisteen vikojen oireet\nHyvin hälyttävä oire kannentiivisteen viallisuudesta on jäähdytysnesteen tason väheneminen. Tämä voi johtua joko jäähdytysnesteen tai öljyn vuotamisesta joko ulos moottorista tai sisään palotilaan.\nJos aineita vuotaa ulos moottorista, tämä voi näkyä esimerkiksi öljyisinä lammikkoina auton alla.\nJos öljyä vuotaa sylinterin sisään palotilaan, tämä voi ilmetä sinertävänä pakokaasuna. Öljy voi tosin päästä palotilaan myös esimerkiksi kuluneiden männänrenkaiden läpi. Jos puolestaan jäähdytysainetta pääsee sylinteriin tai palotilaan, saattaa pakoputkista tupruttaa valkoista ja makeahkoa pakokaasua. Myös öljyn sekaan voi päätyä vaaleaa vettä.\nMoottorin ylikuumentuminen liittyy usein ylempään pointtiin viitaten jäähdytysaineiden vuotoihin.\nMoottorin tehon väheneminen viestii laskeneesta paineesta. Painetta pääsee pois sylinteristä ja tämä aiheuttaa esimerkiksi kasvanutta polttoaineenkulutusta.\nKastuneet sytytystulpat voivat johtua myös kannentiivisteen epätiiviydestä, koska sylinteriin vuotaneet öljyt ja nesteet voivat kastella ne.\nNakuttava ääni on niin ikään huolestuttava merkki. Se viittaa usein räjähdysmäiseen käyntiin moottorissa. Tämä johtaa sylinteripaineen huomattavaan nousuun. Ylimääräinen paine saattaa vuotaa ulos kannentiivisteestä. Tämä vika saattaa vaurioittaa myös muita moottorin osia.\nYllämainitut oireet ovat jo varsin hälyttäviä merkkejä kannentiivisteen vioista. Voit pitää huolta kannentiivisteen kunnosta tarkkailemalla jäähdytysnesteen tasoa säännöllisesti. Usein pienempiä vuotoja voi kuitenkin olla hankalampaa huomata. Jos sinulla on pienikin epäilys autosi kannentiivisteen kunnosta, pyydä meitä Autoliike Lähdemäellä tarkastamaan autosi kannentiivisteen kunto esimerkiksi määräaikaishuollon yhteydessä. Näin voit välttää suurempia kannentiivisteen viallisuudesta seuraavia remontteja. Joissain tapauksissa tiivistettä ei tarvitse välttämättä vaihtaa, vaan sitä voidaan korjata paikkausaineella.


Mökki. Loistava ja rauhallisella paikalla. - Loma-asunto - Santo Antonio Da Serra\nMökki. Loistava ja rauhallisella paikalla.\nOsoite Santo da Serra, 9100 Santa Cruz, Portugali\nKohteen ID B3XR0H62\nKännetty Google Translaten avulla Näytä alkuperäinen versio. Tämä yhden makuuhuoneen mökki sijaitsee panoraamanäkymät vuoristoon ja näkymät puutarhaan. Aurinkoisina päivinä, se on täydellinen paikka nauttia ulkoilmassa aamiaista tai paikka mukava ruoho path ihanteellinen nauttia ulkona aterian.\nHuoneistossa on pyyhkeet ja liinavaatteet sinulle, lämmitys-ja sisäilman takka kylminä päivinä. Löydät kaapelitelevisio täysin varustettu keittiö ja pysäköintialue.\nLC Mökki sijaitsee rauhallisella alueella ihanteellinen niille, jotka haluavat levätä ja rentoutua tai tehdä kuuluisa Levadas kävely Madeiralla. Yksi voi nauttia joitakin uskomattomia Levada kävelee kuten Portela - Ribeiro Frio, Levada da Serra, joka yhdistää Santo da Serra Camachan on kuuluisa kukkia, folk-tanssimusiikkia ja paju toimii koreja.\nLähin lentokenttä: Santa Catarina 9 kilometriä\nLähin ranta: Machico hiekka ranta 9 kilometriä\nLähin Golf: Santo da Serran golfkenttä 600 metriä\nLähin Restaurant: O Cantinho da Aldeia 600 metriä\nSanto Antonio da Serra on ominaista sen ylimääräisen kauniita maisemia, suosittu sen luonnon romanttista inspiraatiota, jonka rehevä kasvillisuus, houkuttelee monia vierailijoita.\nUpeat näkymät vuorille ja sen arvovaltaa sijainti tekevät Santo da Serra fantastinen paikka suosiossa monet golfin ammattilaisten ja kotiin Madeira Island Open, jossa se pelattiin ensimmäisen kerran tammikuussa 1993 (PGA European Tour). Nyt isännöi vuosittain maaliskuussa.\nMökki sijaitsee aivan edessä golfkenttä aloilla, joilla voit nauttia kierroksen golfia ja upeat näkymät vuorille ja merelle.\nTalo sijaitsee omistajat puutarha, 5 minuutin kävelymatkan päässä kylän keskustasta ja samalla tarjoaa suurta yksityisyyttä ulkopuolella olemisen overbuilt alueilla. Matkaa Machicon ja Santa Cruz kaupungeissa on noin 9 km.\nHuolla mökillä kuin se olisi oma talo


Lapsiparkki: Veneellä Pellinkiin\nVietimme harvinaisen viikonlopun sillä tavalla, että olimme kaupungissa ja meillä oli vain muutama meno sovittu koko viikonlopuksi. Lauantaille meillä ei itseasiassa ollut ollenkaan ohjelmaa ja päätimme (erittäin lyhyen) pohdinnan jälkeen, että lähtisimme veneilemään. Säät olivat aivan ihanat ja pian sen jälkeen kun lähdimme liikkeelle, tuuli rauhoittui jopa niin paljon, että pystyimme ajamaan ulkoreittiä veneellä. Meri oli siis ihan "pläkä". Suunnitelmissa oli tehdä päiväretki yhteen meidän lempipaikkaan Sipoon Kaunissaareen, mutta kun pääsimme perille selvisi, että suuri osa vierassatamien paikoista oli pois käytöstä eikä meidän veneelle ollut siellä tilaa. Meitä harmitti tilanne tosi paljon, sillä olimme pakanneet uikkarit ja kävelykengät Kaunissaaren maastoa ja luontoa ajatellen. Oikeastaan minä en yhtään tykkää improvisoida liikkuessa lasten kanssa, mutta tällä kertaa päätimme rohkaistua ja valita lennosta uusi kohde: Pellinki. Pellinki sijaitsee Porvoon läheisyydessä ja Sandholmsudden:in vierassatama vaikutti lupaavalta kohteelta. Lisäsimme kaasua ja lähdimme taittamaan matkaa veneellä..\nKoko matkaan meni yhteen suuntaan hieman yli kaksi tuntia ja pojat nukkuivan osan siitä. Veneessä on ihana huilata moottorin äänen ja pienten aaltoja keinuttamana. Minuakin alkaa itseasiassa usein väsyttämään ja jos teemme veneellä pitkää matkaa myös minä saatan torkahtaa hetkeksi. Se on kai jäänyt päälle omasta lapsuudesta. Heh. Päästyämme perille Pellinkiin huomasimme iloksemme, että vierasvenesataman läheisyydessä oli paljon palveluita. Hyvä valinta. Siellä oli minigolfrata, kahvila, hiekkalaatikko, keinuja pieni kioski ja hiekkaranta. Lapset olivat odottaneet sitä, että pääsisivät uimaan ja leikkimään. He lähtivät innoissaan tutkimaan aluetta ja nautiskelivat saaristolaisfiiliksestä. Toisella veneellä saapuneet lapset onkivat kaloja laiturilla ja saivat lyhyessä hetkessä yli 20 ahventa. Meidän pojat olivat niin innoissaan katselemassa kalastustouhuja, etteivät meinanneet lähteä meidän kanssa syömään.\nRuokailun jälkeen suuntasimme rannalle ja pienessä poukamassa vesi oli lämmennyt todella kivasti. Lapset pystyivät kahlaamaan parikymmentä metriä rannasta sillä vesi oli juuri sopivan matalaa. Lapset keräilivät simpukankuoria ja leikkivät hiekassa. Katsellessani heidän touhuja minäkin päätin rohkaistua. Juoksin veneelle ja puin myös omat uikkarit päälle. Ja arvatkaa mitä?! minä heitin talviturkin. Iiik. Olen siis meidän perheen pahin vilukissa ja en normaalisti ui alle 25 asteisessa vedessä Nyt en kuitenkaan voinut vastustaa matalikossa lämmennyttä vettä ja olin niin ylpeä itsestäni pulahtamisen jälkeen. Se homma on nyt siis hoidettu pois alta tämän vuoden osalta. Heh..\nLasten kanssa on itseasiassa todella tärkeää, että pysähdyspaikat ovat viihdyttäviä. Näin he jaksavat taas olla veneessä matkailun ajan. Pellinki ja Sandholmsudden sai pisteet meiltä ja pysähdymme varmasti täällä joskus uudestaan! Meillä oli todella kiva veneilypäivä ja saimme kivasti ladattua akkuja tulevaa työviikkoa ajatellen.\nNanna 6/18/2018 9:41 ip.\nKuulostaa rentouttavalle kesäpäivälle :) Meillä ei ollut viikonloppuna ihan yhtä rento meininki. Aluksi piti lähteä mökille, mutta pidettiinkin sitten maalaustalkoot. Lapset käytettiin kyllä uimassakin, mutta itselle ei tullut mieleenkään mennä. Liian kylmää vettä vielä :D\nSåfin 6/25/2018 9:29 ap.\nVesi on kyllä vielä tosi kylmää, etenkin silloin kun se on tuulen mukana sekoittunut kunnolla. Huhheijaa. Olen itse myös tosi arka uimisen suhteen, mutta kerran vuodessa yritän rohkaistua <3


Usein kysytyt kysymykset | Julbokauppa\nJoissain harvoissa tapauksissa tuotteita löytyy myös keskusvarastolta, jolloin toimituksessa menee tavallisesti pari arkipäivää. Ole ihmeessä yhteydessä asiakaspalveluumme soittamalla numeroon +358 9 454 0707 tai laittamalla sähköpostia osoitteeseen info@varuste.net, jos kaipailet keskusvarastoltamme tuotteita pikaisella aikataululla.\nVoit olla yhteydessä asiakaspalveluumme valikoimamme ulkopuolisista väreistä tai ominaisuuksista (koko, pituus jne.) laittamalla sähköpostia osoitteeseen info@varuste.net.\nVoit olla yhteydessä asiakaspalveluumme valikoimamme ulkopuolisista tuotteista laittamalla sähköpostia osoitteeseen info@varuste.net.\nVoit ehdottaa tuotteita tai tuotemerkkejä valikoimaamme lähettämällä meille ehdotuksen asiakaspalveluumme osoitteeseen info@varuste.net. Kaikki tuote-ehdotukset välitetään osastovastaavillemme, jotka ovat vastuussa tuotevalikoimastamme.\nJos kaipaat jostain tuotteesta omille mitoillesi sopivampaa mallia, ota toki yhteyttä asiakaspalveluumme. Asiakaspalvelumme tavoittaa parhaiten sähköpostilla osoitteesta info@varuste.net tai soittamalla numeroon +358 9 454 0707.\nSaako tuotteisiin kaiverruksia?\nTarjoamme kaiverruspalvelua moniin metallisiin tuotteisiin. Kaiverrukset tehdään aina käsityönä. Kaiverrus on valittavissa valikoituihin tuotteisiin. Käsinkaiverrus tehdään lisämaksusta, ja koska kaiverrus tekee tuotteesta yksilöllisen tuotteen, tuote veloitetaan aina etukäteen.\nOsalle tuotteista tarjoamme myös lasermerkkausta. Lisätietoja saat ottamalla yhteyttä asiakaspalveluumme osoitteesta info@varuste.net.\nVIP-asiakkuus on henkilökohtainen etu, jolla saat useimmista normaalihintaisista tuotteistamme 5% alennusta.\nVIP-asiakkaaksi pääset, kun teet vähintään 100.00 € kertaostoksen ja ilmoitat samalla meille sähköpostiosoitteesi. Saat VIP-tunnukset antamaasi sähköpostiosoitteeseen. Tunnuksia käyttämällä saat seuraavista ostoksistasi alennuksen.\nVerkkokaupassa saat VIP-alennukset voimaan kirjautumalla sivuillemme VIP-tunnuksilla, jotka olet saanut antamaasi sähköpostiin ensimmäisen yli 100.00 € euron ostoksen jälkeen. Kirjauduttuasi näet suoraan alennetut hinnat. VIP-alennusta ei anneta takautuvasti. Muista siis ilmoittaa VIP-asiakkuudestasi kassalla tai kirjautua sisään verkkokauppaan.\nYksityishenkilöt voivat ostaa laskulla tai osamaksulla käyttämällä MASH-maksutapaa.\nAsiakaspalvelumme tavoittaa parhaiten puhelimitse soittamalla numeroon +358 9 454 0707 arkisin klo 9-18 tai lähettämällä sähköpostia osoitteeseen info@varuste.net.\nJos toimituksesta on puuttunu tuote, eikä paketin mukana tulleessa lähetteessä ole mainintaa jälkitoimitettavasta tuotteesta, meillä on päässyt käymään harmillinen pakkausvirhe. Mikäli emme ole ehtineet vielä ottaa sinuun yhteyttä tapaukseen liittyen, voit soittaa meille asiakaspalvelun numeroon +358 9 454 0707 arkisin klo 9-18 tai laittaa sähköpostia osoitteeseen info@varuste.net.\nJos toimituksesta on puuttunut tuote, eikä paketin mukana tulleessa lähetteessä ole mainintaa jälkitoimitettavasta tuotteesta, meillä on päässyt käymään harmillinen pakkausvirhe. Mikäli emme ole ehtineet vielä ottaa sinuun yhteyttä tapaukseen liittyen, voit soittaa meille asiakaspalvelun numeroon +358 9 454 0707 arkisin klo 9-18 tai laittaa sähköpostia osoitteeseen info@varuste.net.\nPalautuslomakkeen ja palautusohjeet löydät myös täältä: Vaihto- ja palautuslomake\nYksityishenkilöillä on oikeus palauttaa tuotteet 30 vuorokauden sisällä niiden saapumisesta. Palautusoikeus koskee myös myymälästämme ostettuja tuotteita. Palautettujen tuotteiden tulee olla virheettömiä, käyttämättömiä ja alkuperäisessä pakkauksessaan.\nOlethan meihin yhteydessä mahdollisimman pian vian ilmettyä vierailemalla myymälässämme, laittamalla sähköpostia osoitteeseen info@varuste.net tai soittamalla asiakaspalveluumme numeroon +358 9 454 0707 arkisin klo 9-18.


Inspiraatiopäivä: Rohkeasti kohti digiaikaa - Yhteenveto\nyhteenveto.fi\t> Yhteenveto 2/2015\t> Inspiraatiopäivä: Rohkeasti kohti digiaikaa\nDigi loo digi lei - Rohkeasti kohti digiaikaa!\nMielenkiintoisia puhujia, innokasta twiittausta ja hurttia huumoria – yksityisen sektorin Inspiraatiopäivä oli jälleen onnistunut paketti huvia ja hyötyä. Tänä keväänä teemana oli digitalisaatio, joka muuttaa työtämme ja koko kulttuuriamme ennennäkemättömän nopeasti. Siksi myös toimintatapojemme on uudistuttava.\nRohkeat kokeilijat ja muutosten toteuttajat ovat oman aikamme onnistujia, summasi ajan henkeä kulttuurijohtaja Hanno Nevanlinna.\nNevanlinnan yritys Futurice Oy on valittu kaksi kertaa sekä Suomen että Euroopan parhaaksi työpaikaksi; meriitti, jota yksikään toinen yritys Euroopassa ei ole saavuttanut. Millaiseen työkulttuuriin menestys perustuu?\nNevanlinna nimesi toimintaa luotsaaviksi keskeisiksi arvoiksi kiinnostuksen, luottamuksen ja läpinäkyvyyden.\n– Ihmisten innostus työhön on kaiken toiminnan edellytys. Luottamuksen työyhteisössä tulee olla annettua, ei ansaittua tai kontrolloimalla ylläpidettyä.\nLäpinäkyvyys syntyy siitä, että kaikki tieto on avointa ja jaetaan kaikkien kesken. Tiedon jakaminen herättää luottamusta ja halun välittää asioista – kaikilla on selvä yhteinen päämäärä, kuvaili Nevanlinna.\n– Nykyisin ihmisiltä vaaditaan työssä vastuun kantamista ilman luottamuksen olemassaoloa, mikä on mahdoton\nDigitalisoituva maailma luo uutta työkulttuuria, jossa mitään ei voi suunnitella valmiiksi, ja mikään ei ole ikinä valmista. Keskeiseksi tekijäksi nouseekin kokeilunhalu sekä kokeilujen tekeminen ja salliminen, sillä ne ovat ainoita tapoja selvittää työn ja tekemisen vaikutuksia. Tämä nostaa korkeampaan arvoon myös asiantuntijatyön merkityksen. Käskemällä ja hierarkkisilla rakenteilla ei saada enää hyviä tuloksia.\n– Meillä monet organisaatiorakenteet perustuvat edelleen käskemiseen ja johtamisjärjestelmät pakottavat ”vesiputoukseen”, jossa päädytään vain toteuttamaan vaihe vaiheelta suunniteltavaa ja tehtävää prosessia, ei luomaan uutta. Esimerkiksi johtajien tulospalkkiot on tyypillisesti sidottu tällaisen toimintaan, joka ei kannusta kokeilemiseen. On suorastaan huono juttu, jos yrittää tehdä kokeiluja ja muutoksia, kritisoi Nevanlinna.\nHeini Heikkilän aiheena oli Miten digitalisaatio muuttaa työtä?\nEpäonnistuminen onkin arvokasta\nHanno Nevanlinnan mukaan yksi keskeinen kompastuskivi onkin juuri meikäläinen asenne yrittämiseen ja kokeilemiseen. Etenkin mahdollisiin epäonnistumisiin suhtaudutaan negatiivisesti ja usein rankaisevasti. Epäonnistumista tulisi päinvastoin arvostaa reittinä oikeaan toimintatapaan ja uuteen vaihtoehtoon. Mieleen tulee vertaus amerikkalaisesta liike-elämästä, jossa konkurssin kokeminen voidaan lukea henkilölle meriitiksi; virheistä voi nyt ottaa opiksi.\nNevanlinnan mukaan nykyinen, nurinkurinen suhtautuminen näkyy esimerkiksi ylimmän johdon asenteissa ja ”huoneenlämpöisessä” tuessa, jonka sisältö on käytännössä se, että ”tehkää mitä näette parhaaksi, mutta älkää vain rikkoko mitään” eli toimet eivät saa kyseenalaistaa mitään tai vaikuttaa nykyiseen liiketoimintaan millään tavalla.\nKatri Saarikivi pohti, mitä digitalisaatio merkitsee\n– Kuinka moni tällaisessa ilmapiirissä siis laittaa itsensä likoon? Status quo, oma lokero on mukava ja riskitön. Missä on innostus?\n– Kokeilut ja epäonnistumiset tulisi nähdä arvokkaana oppimisprosessina, painotti Nevanlinna.\nNevanlinnan resepti uusien palveluiden ja myös uuden työkulttuurin rakentamiseen perustuu siihen, että eri ”siiloista” kootaan ihmisiä yhteen kokeilemaan jotakin uutta. Pieni joukko työyhteisön jäseniä kokeilee muutosta päivittäisessä tekemisessä, ja mikäli homma vaikuttaa toimivalta, se laajennetaan koko organisaatioon. Sama pätee muussakin suunnittelussa ja uuden luomisessa, jossa alusta alkaen eri rooleissa työskentelevät yksilöt tekevät yhteistyötä. Tavoitteena on luoda yhdessä jotakin kokeilemisen arvoista nopeasti, eikä suunnitella asioita liian pitkälle. Asiat etenevät pienin askelin.\n– Olennaista on muutoksen tekeminen näkyväksi ja kokeilemisen kulttuurin luominen.\nStand-up kooomikko Tomi Walamiehen hauska esitys päätti Inspiraatiopäivän.\nRakenna, kokeile, opi\nNevanlinna mukaan uusi työkulttuuri rakentuu kolmesta palikasta: rakentamisesta, kokeilemisesta ja oppimisesta. Tätä sykliä toistetaan koko ajan, ja se pätee kaikille toiminta-alueille, ei pelkästään IT-toimintaan.\n– Tämä sykli antaa energiaa. Työstä tulee koko ajan palautetta, mikä johtaa jatkuvaan oppimiseen ja myös työn tavoite kirkastuu.\n– Start-up yrityksistä voi ottaa oppia; niissä toimitaan innostuneesti, työn on pakko edetä, ja kaikilla on yhteinen päämäärä, summasi Nevanlinna.\nYksityisen sektorin Inspiraatiopäivässä digitaalisuudesta olivat puhumassa myös Alma Median henkilöstöpäällikkö Heini Heikkilä sekä tutkija Katri Saari kivi. Puhujien esityksiin voi tutustua Akavan Erityisalojen jäsensivustolla kohdassa Aineistoa.